
Predgovor 

Šta je navelo Georges-a Huber-a, dobro poznatog 
katoličkog novinara , da napiše knjigu o Sotoni , o 
Đavlu? Mnogi su pročitali njegovu tako lijepu knjigu , 
tako utješnu knjigu o anđelima čuvarima. Također , 
dobro nam je poznata njegova knjiga pod naslovom 
»Ruka Božja«, a ta je knjiga prava himna, pohvalnička 
himna Bogu, Gospodaru povijesti. Zašto nam sada 
pruža Huber i knjigu o Sotoni ? Oni, koji su imali sreču, 
ne samo upoznati i uvažiti knjige Georges-a Huber-a, 
nego se i susresti s njim, neće sumnjati o povezanosti, 
koja postoji između ove nove knjige i prije objavljenih 
knjiga. 

Pisac je pokazao u svojoj knjizi o anđelima kako 
su ta divna duhovna stvorenja posve podložna Božjoj 
Providnosti i da je sva njihova služba poklonstvena, u 
službi Bogu. Ta istina nalazi se ponovo i u knjizi o 
Sotoni. Kako to ? Tako što su i pali anđeli, pobunjeni i 
kažnjeni anđeli, uvijek anđeli. Oni su, također, i protiv 
svoje volje, duhovi u službi Božjoj. 

Knjiga Georges-a Huber-a ističe pouzdanje u sna- 
gu Božju, koja ravna svim stvarima prema njihovoj 
svrsi. Vjera nas uči i kršćansko iskustvo to potvrđuje: 
demoni vode nemilosrdnu borbu protiv čovjeka, i stra- 
stveno se bore da pomrse nacrte Božje. Bez prekida 
lunjaju po svijetu sa svrhom, da upropašćuju duše. A 
ipak, njihova djelatnost potpuno je podložna, ovisna o 
Božjoj Suverenosti, o Božjoj apsolutnoj i vrhovnoj nje- 
govoj vlasti. 

Polazeći od ovih temeljnih istina, Georges Huber 
pokazuje da, ako Bog dopušta djelovanje demona, da 

to ne znači kako Bog želi štetu nanijeti ljudima, nego 
naprotiv da On želi pomoći ljudima da ostvari Njegove 
veličanstvene nacrte spasenja. 

Odgojen u školi svog velikog učitelja Sv. Tome 
Akvinskoga, teologiju poznaje bolje nego mnogi teolo- 
zi, Georges Huber, novinar i laik vjernik, pokazuje 
nam da, za Božje prijatelje, napadaji demona mogu 
postati prigoda, da porastu u vjeri, nadi i Ijubaih. 

Svojom jednostavnošću i jasnoćom, pisac je znao 
iznijeti i demaskirati, raskrinkati spletke i rovarenja 
Sotone, Đavla pakelnoga i njegovih pomagača. Sigur- 
no, podsjećajući na djelovanje Sotone, Georges Huber 
ne želi prestrašiti svoje čitatelje. Radije nastoji upozo- 
riti ih na budnost i trijeznost u životu , o čemu govori 
apostol Petar. Pronicave analize, nadahnute često 
naukom i iskustvom velikih mističara, iznose ovdje 
usmjerenja za kršćanski život. Kao Što je učinio angli- 
kanski pisac C. S. Levois u svojoj poznatoj knjizi o 
»Taktici Đavla«, Georges Huber vodi čitatelje preko 
zbrke đavolskih napasti da im označi put vjere u stvar- 
nost svagdanjeg života. 

S kršćanskom mudrosti svih vremena, Georges 
Huber itiče da je život na zemlji stalna, neprekidna 
borba. Ta borba treba biti poput borbe Krista, pobjed- 
nika Sotone. Pisac vidi u životu svetaca izvrsne uzore, 
koje treba slijediti, nasljedujući Krista u borbi protiv 
Sotone. 

U ovo naše vrijeme ima mnogo kršćana, koji sma- 
traju kako nema smisla postavljati pitanje o opstojno- 
sti Sotone. Čitatelji knjige »Odlazi, Sotono« morat će 
spoznati kako je zlokobna zabluda nijekati opstojnost 
Đavla. Što se tiče onih, koji će biti žrtve prekomjernog 
straha od demona, naći će u ovoj knjizi osloboditeljsko 
svjetlo. Svi čitatelji naći će u ovoj knjizi obogaćenje za 
svoju vjeru i razumjet će, da, danas kao i uvijek, Krist 
može reći suverenim autoritetom: »Odlazi, Sotono!« 

Mons. Christophe Schoenborn, o.p. 
pomoćni bečki biskup (Austrija), dana 
15. studenog 1991, na blagdan Sv. Alberta 
Velikog 


ZAVJERA ŠUTNJE 

»Kako se to moglo dogoditi?« 

To je pitanje, koje je izgovorio Papa Pavao VI. 
nekoliko godina nakon završetka Drugog Vatikanskog 
Sabora, promatrajući neku vrstu prevrata, koji je 
potresao Crkvu. Govorio je: »Mislilo se kako će nakon 
Sabora sunce zablistati nad životom Crkve. No, 
namjesto toga, namjesto sunca, nadvise se nad Crkvu 
oblaci, bure i oluje, tmine i pomrčine«. 

Da, kako se to moglo dogoditi? 

Odgovor Pape Pavla VI. jasan je i nedvosmislen: 
»Uplela se neka neprijateljska, dušmanska sila, koja se 
zove đavao, misteriozno biće, o kojemu goviri sveti 
Petar u svojoj Prvoj Poslanici. Više puta u Evanđelju 
Krist nam govori o tom neprijatelju ljudi ! I Papa pre- 
cizira, otvorenije govori: »Vjerujemo, držimo kako jed- 
no mimonaravno biće dođe na svijet, da donese nemir, 
da uništi plodove ekumenskog Sabora i da zasmete 
Crkvu kako bi zapjevala radosnu pjesmu, da je postala 
svjesna same sebe ! « 

Ukratko, izgleda da je zagušljivi dim Sotone 
prodro u narod Božji«. 

Tako se 29. lipnja 1972., prigodom devete godišnji- 
ce svoga ustoličenja, Pavao VI. izjasnio o krizi u Crkvi, 
o nevoljnom stanju u Kristovoj Crkvi. Neke novine 
izraziše iznenađenje zbog Papine izjave o prisutnosti 
Sotone u Crkvi. Druge, opet, novine sa svojim novina- 
rima protestirali su pišući o skandalu, o sablazni. 
Govorili su, kako Pavao VI. iznosi stara, srednjovje- 
kovna mišljenja, za koja su ljudi vjerovali, da su zauvi- 
jek pokopana i napuštena. 

Jedna od velikih potreba suvremene Crkve 

Papa Pavao VI. nije s tim konstatacijama i uvjere- 
njima prestao. Kasnije se ponovo na to vratio. Nije mu 
bilo dosta potvrditi istinu o Sotoni i o sotonskom dje- 
lovanju među ljudima, nego je u jednoj posebnoj kate- 
hezi, u posebnoj pouci, iznio istinu o prisutnosti i dje- 
lovanju Sotone u Crkvi, a to bijaše u generalnoj audi- 
jenciji 15. studenog 1972. U uvodu svoje pouke, Pavao 
VI. rekao je: »Koje su danas najvažnije potrebe 
Crkve?« Odgovorio je: »Jedna od najvećih potreba 
Crkve jest da se brani protiv zla, koje nazivljemo 
Demonom, Đavlom, Sotonom«. 

Papa Pavao VI. podsjeća na crkvenu nauku o pri- 
sutnosti posebnog neprijatelja u svijetu, jednog bića, 
živoga bića, duhovnog bića, pokvarenog i izopačenog 
bića, strašnog, misterioznog, zavodljivog bića«. 

Zatim Papa, aludirajući na neke novije publikacije 
(od kojih je jedna od nesretnog profesora egsegeze, 
tumač sv. Pisma, koji pozivlje kršćane da obračunaju, 
da odbace postojanje đavla), Pavao VI. veli kako takve 
publikacije odbacuju nauku Biblije, Sv. Pisma i nauku 
Crkve... 

Pavao VI. veli: »Znamo da je to mračno i skrovito 
biće, koje uznemiruje i zavodi, zaista postoji i da je 
uvijek na djelu s lukavim izdajništvom. Sotona je skri- 
veni neprijatelj, koji sije zablude, obmane i nesreće u 
povijesti čovječanstva«. 

Sotona je perfidni, podmukli i lukavi zavodnik, 
koji se znade spretno uvući u nas po osjetilima, po fan- 
taziji, mašti, požudi, po utopijskoj dosljednosti, po 
sanjarijama, po neurednim društvenim odnosima, da 
bi se uvukao u naše čine skretanja tako štetne, da 
izgledaju prividno istovjetne s našim fizičkim i psihič- 
kim strukturama, ustroju, ili našim najdubljim aspira- 
cijama, težnjama«. 

Sotona se znade spretno uvući, ulagujući se, da 
zavede... Ovi izrazi podsjećaju na lava, koji riče, kako 
piše Sv. Petar, na lava koji lunja tražeći koga bi progu- 
tao ! Đavao, Sotona ne čeka poziv da se predstavi. On 
se nametne svojom lukavošću sam ! 


Pavao VI. napominje također ulogu Sotone u živo- 
tu Kristovu. Tijekom Isusova navješćivanja Radosne 
Vijesti, propovijedajući Evanđeosku nauku, nazvao je 
napasnika sotonskoga »knezom ovog svijeta«, jer ima 
moć nad ljudima, da ih napastuje i zavede na zlo. 

Pavao VI. iznio je i znakove po kojima se može 
spoznati zavodljiva djelatnost Sotone, zavodnika u 
svijetu. No, pođimo dalje ! 


Praznine u teologiji i katehezi, u vjerskoj pouci 

Papa je od svog izlaganja prešao na praktični 
zaključak, koji je, u prisutnosti tisuća vjernika u veli- 
koj dvorani za audijencije, uputio katolicima svega 
svijeta.« U vezi sa Sotonom i njegovim utjecajem na 
pojedince, na zajednice/kao i na događaje, potrebno je 
ponovo uzeti u razmatranje vrlo važno poglavlje o 
katoličkoj nauci, za koju se premalo ljudi zanimaju u 
današnje vrijeme ! « Tako Papa ! 

Belgijski kardinal J. L.Suenens, bivši nadbiskup 
u Malines-Bruxelles-u piše na kraju svoje knjige »Ob- 
nova i moć tame«: »Završujući ovu knjigu, otvoreno 
priznajem, da sam, nažalost, tijekom svoje pastoralne 
službe propustio da više istaknem stvarnost sila zla, te 
potrebu duhovne borbe, koja je potrebna« (str. 113). 

Pavao VI., Pastir sveopće Crkve, misli kako je 
demonologija, nauka o postojanju i djelovanju Sotone 
»vrlo važno poglavlje« katoličke teologije, koje se u 
naše vrijeme previše zanemaruje. Praznina se opaža u 
teologiji, u katehezi i u propovijedanju. Tu prazninu 
treba odstraniti. Nauku o postojanju i djelovanju Sotofc£ 
yk treba iznositi svijetu. To je »jedna od najvećih’ 
potreba Crkve u sadašnje vrijeme.« 

Kateheza Pavla VI. o postojanju i djelovanju 
demona izazvala je veliku buru u tisku. Još jednom, 
mnogi počeše optuživati Crkvu, da je ponovo pokrenu- 
la uvjerenje o Sotoni, koje uvjerenje je znanost odbaci- 
la. Vele: Zar Đavao nije mrtav i pokopan? 

Rijetko su se novinari tako neprijateljski pokazali, 
žestoko napadajući Vrhovnog Pastira Crkve, Pavla VI.’ 

Kako rastumačiti žestinu takvog otpora? Nije 
čudo, da su se javili novinari, neprijateljski raspolože- 
ni prema katoličkoj vjeri, izrugujući nauku Pape, nau- 
ku Kristove Crkve. Ta urota mnogih novinara također 
je djelo Sotone, Đavla paklenoga 1 ... Sotona je progo- 
vorio po novinarima, po novinama, koji se digoše pro- 
tiv Papinih riječi o Sotoni ! Sotona voli anonimat, kako 
bi uspješnije djelovao. Zato se uzjogunio, uzjapurio, 
uzbunio, te pokazao svoju srdžbu, videći kako je Papa 
objavio Urbi et Orbi, svemu svijetu djelovanje Sotone 
u Crkvi i u svijetu. To je srdžba neprijatelja, koji se 
osjetio demaskiranim, raskrinkanim, otkrivenim, te je 
iskalio svoju sotonsku srdžbu po sredstvima priopćiva- 
nja, po novinarima, koji su, možda, nesvjesni pomagači 
i ortaci Sotone. 

Demaskirani neprijatelj 

Treba ponovo prihvatiti poglavlje o demonologiji, 

0 nauci da Đavao postoji i da opasno djeluje u svijetu. 
Nije Pavao VI. prvi iznio to pitanje... U povijesti Crkve 

1 drugi su Pastiri sveopće Crkve govorili o Sotoni i 
zavodljivim djelima. Jednog dana u mjesecu prosincu 
1884, ili u siječnju 1885., u Vatikanu, u privatnoj kape- 
lici pape Leona XIII. dogodilo se nešto izvanredno (Vi- 
di: Corrado Balducci, II diavolo esiste e lo si puo nco- 
noscere, 1988, pp. 276-278. - Giovanni Mongelli o. s. b., 
Gli Angeli buoni ministri di Dio per la salvezza degli 
uomini (alla scuola di san Tommaso), Edizioni »Mic- 
hael«, Manfredonia (Italia), 1988, pp. 171-173). Nakon 
što je Papa Leon XIII. završio svoju Misu, ostao je u 
kapelici, da prisustvuje još jednoj Misi, što je uvijek 
običavao. Na kraju, opazili su kako je najednom podi- 
gao glavu i nepomično gledao prema Oltaru, iznad 
Tabernakula. Lice Leona XIII. poblijedilo je od neka- 
kvog straha. Papa je ustao i još pod šokom od incenziv- 
ne uzbuđenosti, požurio je prema svojoj radnoj sobi. 
Jedan od njegovih suradnika se uznemirio i upitao ga: 
»Sveti Oče, izgledate mi vrlo umorno? Da li Vam treba 
nešto?« Leon XIII. mu je odgovorio: »Ne trebam 
ništa...« 


I Papa je ušao u svoju radnu sobu, zatvorio se, te 
nakon pola sata pozvao tajnika Kongregacije za Obre- 
de, pružio mu list papira te mu rekao da odmah 
odštampa, otiska napisani tekst i da ga pošalje bisku- 
pima svega svijeta. Šta bijaše napisano na tom listu 
papira, koji je Papa dao da se smjesta tiska i pošalje 
svim biskupima svijeta? To bijaše molitva svetom 
Mihaelu Arkanđelu, koju je Papa osobno sastavio: 
Molitva, koju će svećenici moliti nakon svake Mise na 
podnožju Oltara nakon molitve »Zdravo Kraljice«, 
koju je molitvu propisao već Pijo IX.: »Sveti Mihovile 
Arkanđele, brani nas u boju protiv opakosti i zasijeda- 
ma đavolskim budi zaklon! Neka mu zapovjedi Bog, 
ponizno molimo: Ti, Vojvodo vojske nebeske, Sotonu i 
druge zle duhove, koji svijetom obilaze na propast 
duša, Božanskom krepošću u pakao strovali. Amen!« 

Leon XIII. povjerio je kasnije jednom od svojih 
tajnika, Mons. Rinaldo Angeli-u, kako je za vrijeme 
Mise vidio oblak-mnoštvo demona, vrlo razdraženih, 
nad Vječnim gradom. Odatle odluka Papina, da se zov- 
ne u pomoć sveti Mihovil Arkanđeo i sva vojska nebe- 
skih duhova za obranu Crkve protiv Sotone i njegove 
paklene vojske, a osobito za rješenje tzv. »Rimskog 
Pitanja«. 

Ta molitva Sv. Mihovilu Arkanđelu prestala se 
moliti nakon nedavne liturgijske obnove. Neki misle 
da bi ta molitva trebala biti i ponovo uvedena, jer 
govori o dobrim i zlim anđelima, pa bilo to u liturgiji, 
Bogoštovlju časova, bilo u molitvi vjernika u Sv. Misi. 
Ivan Pavao II. u Svetištu Sv. Mihovila Arkanđela na 
Brdu Gargano, 24. svibnja 1987. rekao je: »Demon je 
još uvijek živ i djeluje u svijetu«. Sotonska mržnja nije 
prestala, oružje sotonsko nije demobilizirano. Dakle, 
molitva protiv Zloduha uvijek je potrebna. 

Godine 1884. na 20. travnja, Leon XIII. je prije 
viđenja sotonske vojske, objavio Encikliku o tzv. slo- 
bodnim zidarima, kojih društvo radi uvijek protiv 
Crkve. Papa u Enciklici piše: »Nakon što je po zavod- 
ljivosti Sotone, demona, ljudski rod bijedno napustio 
Boga, ljudi se podijeliše na dva neprijateljska tabora. 

Ne prestaju boriti se: jedan za istinu, i krepost, a drugi 
za sve što je protivno kreposti i istini«. 

Razmišljajući o mislima Leona XIII., bolje se 
shvaća i razumije uputa Pavla VI. u svojoj katehezi od 
15. studenog 1972: »Potrebno je ponovo prihvatiti vrlo 
važno poglavlje o katoličkoj nauci o Sotoni (demonolo- 
giji), za koju se danas mnogi slabo zanimaju«. 

Papa Ivan Pavao II. usvojio je izjavu svoga predša- 
snika. U svojim poukama, Ivan Pavao II. otišao je dalje 
od Pavla VI., koji je u jednoj katehezi srijedom govorio 

0 problemu Sotone: Ivan Pavao II. govorio je o tom 
predmetu tijekom šest svojih generalnih audijencija. 
Osim toga, govorio je na hodočašću u Svetištu Sv. 
Mihovila Arkanđela na Garganu 24. svibnja 1987., te 
održao propovijed o demonu 4. rujna 1988. prigodom 
svog putovanja u Torinu. 

Institucije su također instrumenti, 
sredstva Sotone 

Još je i u drugim prilikama Ivan Pavao II. upozo- 
ravao vjernike, da se čuvaju zavodljivosti i rovarenja 
Sotone, Đavla, koji ništa drugo ne radi, osim zavođenja 

1 uništenja ljudi. Tako na primjer u svom susretu s 

30.000 mladih na otoku Maderi (svibanj 1991). Naveo 
je značajno mjesto iz svoje poruke iz godine 1985. za 
»Međunarodnu godinu mladeži«: »Taktika, način 

postupanja, koje Sotona upotrebljava i primjenjuje, još 
i u naše vrijeme primjenjuje, jest u tome, da dobro pazi 
da se ne oda, da ne bude prepoznat, tako da zlo, koje se 
širi po njemu od početka, liri se po djelovanju samog 
čovjeka, po sistemima i odnosima među ljudima, izme- 
đu klasa, između naroda, da zlo postane uvijek više 
grijeh »strukturalni«, kako se ne bi izjednačio kao 
»osobni« grijeh. Sotona radi, ali uvijek djeluje u tami, 
u mraku, kako bi ostao nezapažen. Sotona djeluje pre- 
ko ljudi, ali i preko institucija, preko ustanova. 

Bez sumnje, uloga je Sotone kod priprave, daljnje 
i bližnje, nepravednih zakona državnika, koji uzako- 
njuju pobačaje, abortuse i Eutanaziju ! 


I u našim krajevima vršena je propaganda za vrše- 
nje pobačaja, za protuprirodnu kontracepciju preko 
štampe, radija i televizije, pa je i naš narod otrovan 
đavolskim zavođenjem i nadahnućem onih, koji su te 
neopravdane zakone određivali! Svi, koji te zločine 
čine, zavedeni su od Sotone... U Drugom svjetskom 
ratu Hitler i Staljin bili su opsjednuti od Sotone. Naci- 
zam i staljinizam svuda je zločinački djelovao po 
nadahnuću Sotone. Zločinački rat, što ga povedoše 
razbojnici s Istoka, djelo je Sotone. I oni koji su ga 
naređivali i vodili kao i izvršitelji zločina, koji su se 
vršili i dalje vrše, djelo su opsjednutih zločinaca od 
Sotone. Znakovi su jasni. Rušenje crkava, pogrđivanje 
svetinja u crkvama, kapelicama, na raskršćima, djelo 
je sotonske mržnje. Mučenja uhvaćenih nevinih ljudi, 
žena, djece, djelo je Zloduha. Silovanje žena, djevojaka 
i djece, djelo je Đavla, koji nadahnjuje zlotvore, da 
izvršavaju naredbe Sotone. Rušenje kuća, pljačkanje 
tuđe imovine, tjeranje svijeta s vlastitih ognjišta, 
zarobljavanje i vođenje u koncentracione logore, iscrp- 
ljavanje teškim radom a bez hrane i vode, te onda 
masovno ubijanje, sve je to pod vodstvom Zloduha, 
Sotone, Đavla, Kneza ovoga svijeta. Kako Hitler i Sta- 
ljin neslavno završiše svoj život, kao i njihovi trabanti, 
tako će završiti i svi oni, koji po Hrvatskoj, Bosni i 
Hercegovini vrše zločine, koje povijest nije upamtila ! 
Avari, Huni, Tatari, Turci nisu činili takve zločine, 
kakve u naše vrijeme čine agresori nad hrvatskim i 
drugim mirnim narodima... (Ovaj dodatak stavio je 
predvodilac). - 

U jednoj studiji o Sotoni naših dana, Dom Alojz 
Mager o.s.b., nekoć dekan na teološkom fakultetu u 
Salzburg-u, tvrdi da su dvije karakteristične oznake 
sotonskog svijeta laž i ubojstvo! »Laž uništava, upro- 
pašćuje duhovni život, a ubojstvo tjelesni život... Uvi- 
jek se radi o uništenju. To je taktika sotonskih snaga, 
đavolskih sila« (Satan, Etudes Carmelitanes, Pariš, 
1948. str. 640-643). Dakle, Bog je onaj, koji jest i koji 
neprestano daje život (Vidi: Djela apostolska 17,28). 

Pouke dvaju suvremenih Papa o Sotoni i njegovim 
postupcima, zavodljivostima i zločinima vrlo je jasno i 
znakovito. Pape nas svojim poukama pozivlju na pro- 

dubljivanje spoznaja i pogleda o ulozi Sotone u povije- 
sti, u velikoj povijesti naroda i Crkve, te u maloj povi- 
jesti svakog pojedinog čovjeka ! To me je potaklo na 
posao. Novinar, s boravkom u Rimu ima više decenija, 
napisao sam godine 1970. knjigu o Anđelima čuvari- 
ma: »Moj Anđeo ići će pred tobom«, koja se dosad 
pojavila uli jezika. Jedno poglavlje osvjetljuje »zasje- 
de i zamke«, kojima zli anđeli prate hod ljudi prema 
njihovoj vječnoj sudbini, prema njihovom vječnom 
životu. Jedan sveti svećenik, koji mi je čestitao na toj 
knjizi o dobrim Anđelima, poticao me je da napišem 
sličnu knjigu i o zlim Anđelima. Taj prijedlog me je 
začudio. Kako bih mogao trošiti vrijeme i energije za 
mrzak sadržaj ? No, kateheza Pape Pavla VI. od 15. stu- 
denog 1972. i njegov poziv, da prihvatimo nauku Crkve 
o zlim anđelima, duboko me je potresla. To bijaše šok, 
navala na moju savjest. Dakle, radi se o vrlo važnoj 
temi za kršćanski život. Nešto kasnije, kateheze i pou- 
ke Pape Ivana Pavla II. o zlim Anđelima, pomogle su 
mi tako, da je u meni sazrela nakana da napišem knji- 
gu o tom odbojnom sadržaju... Izgleda mi, da će to biti 
jedan način da sa svoje strane odgovorim na poziv Pav- 
la VI. 

Minirano područje 

Pišući o problemu Sotone, jako dobro znadem, da 
se usuđujem stupiti na minirano područje, zavijeno 
tajnom. Najprije zbog samog predmeta. Zatim zbog 
skepticizma, nevjerovanja, koje je rašireno u pogledu 
ovog sadržaja. Izgleda, kako je malo kršćana, koji zai- 
sta vjeruju u osobnu opstojnost zlih duhova, Sotone i 
sotonske vojske. Izgleda da mnogi odbijaju, zabacuju 
tu istinu, ne zato što bi bila nesigurna, nego zato, vele 
oni, jer je danas ljudi neće više prihvatiti«. Kao da 
čovjek atomskog vremena ima pravo kritizirati, osuđi- 
vati i odbacivati Objavu Božju! Kao kad se uđe u 
gostionicu, u kojoj svaki izabire ili odbacuje priređeno 
jelo po svojoj volji, po svom ukusu! 

Drugi, odbacuju Objavu Božju, slijede mišljenje 
nekog prisutnika, koji je na kraju rasprave o opstoja- 


nju Sotone, poticao prisutne, neka se izjasne na refe- 
rendumu: »Većina će odlučiti, da li demoni postoje ili 
ne postoje«. Kao da istina ovisi od broja glasova. Neko- 
liko godina prije intervencije PavM VI., kardinal 
Gabriel Marie Garrone u svom spisu »Šta treba vjero- 
vati« (Desclee et Cie, 1967. p. 161) rekao je slijedeće o 
konspiraciji, o uroti i zavjeri šutnje o postojanju demo- 
na: »Teško je danas o tome govoriti. Zavladala je jedna 
vrsta konspiracije, urote o tom problemu... Postoji u 
tome sigurnost Crkve, koja se ne može odbaciti, osim 
uz drskost, a ta sigurnost počiva na sigurnoj nauci, 
kojoj je izvor u Evanđelju. Postojanje, narav, djelova- 
nje demona, sotone područje je misteriozno, tajnovito, 
u kojemu jedino mudro držanje u stanju je prihvatiti 
tvrdnje vjere, bez zahtjeva da se sazna više nego što je 
Objava prosudila da nam rekne«. 

Kardinal zaključuje: »Nijekati opstojanje i djelo- 
vanje »Zloduha«, znači osigurati mu da nas zaplijeni, 
zauzme. Bolje je, kao i uvijek, ponizno misliti kao 
Crkva...« (Opus cite, p. 169). 

Desetak dana kasnije, biskup u Strasbourg-u, 
Mons. Leon Arthur Elchinger, nastavio je: »Vjerovati 
da postoji Lucifer, Zli duh, Sotona, da djeluje među 
nama Zli Duh, Demon, Knez demona, mnogi to osuđu- 
ju kao naivnost, praznovjerje. Ipak, ja vjerujem u 
opstojnost i u djelovanje Zloduha!« 

»Vjerujem u njegovu opstojnost, u njegov utjecaj, 
u njegovu lukavu inteligenciju, u njegovu izvanrednu 
dvoličnost, prikrivenost, u njegovu vještinu da se svu- 
da uvuče, da se svuda nađe na djelu, u njegovu vještinu 
vrlo veliku da nastoji zamračiti svoje postojanje, da bi 
ljudi povjerovali, kako on ne postoji. Da, vjerujem u 
njegovu prisutnost među nama u njegov uspjeh i u 
udruženja, koja se ujedinjuju u borbi protiv uništenja 
društva i Crkve...« 

Zatim kardinal nastavlja: »Da, vjerujem da postoji 
Lucifer i to nije znak sitničavosti ni pesimizma. Vjeru- 
jem u postojanje Lucifera, o kojemu govore inspirirane 
knjige od Boga, knjige Starog i Novog Zavjeta. Govore 
o borbi, koju Sotona vodi protiv onih, kojima je Svevi- 
šnji Bog obećao baštinu u svom Kraljevstvu. Vjerujem, 

jer nije teško ustanoviti kako se ta borba. Zloduha 
nastavlja pred našim očima. Sigurno, ne radi se o tome, 
da materijaliziramo Lucifera, da se prihvatimo pred- 
stava popularnog, pučkog predstavljanja Sotone. 
Lucifer, Knez zla, radi u duhu i u srcu čovjekovu«. 

»Napokon, vjerujem da postoji Lucifer zato, jer 
vjerujem u Isusa Krista, koji nas opominje da se čuva- 
mo Lucifera, da se borimo protiv njega, ako ne želimo 
biti prevareni u pogledu smisla života i ljubavi« (Le 
Retour de Ponce Pilate, Ed. Fayard, 1975, pp. 216— 
218). 

Kome je namijenjena ova knjiga? 

Prije svega namijenjena je svim kršćanima, a 
posebno kršćanima, koji su vjerni Crkvi i prihvaćaju 
nauku Crkve. Moja je želja da im pomognem kako bi 
produbili i što bolje upoznali opstojanje i zasjede i 
zamke buntovnih anđela, kao što sam nastojao sa svo- 
jom knjigom »Moj će anđeo ići pred tobom«, pomoći da 
upoznaju poslanstvo Anđela svjetla. 

Koji su moji izvori? 

Sveto Pismo, pismena predaja, sinovski prihvaće- 
na iz ruku Crkve, te Nauka Papa. Posebno sam se 
držao nauke Sv. Tome Akvinskoga, Anđeoskog nauči- 
telja, kojega Enciklika Pape Pija XI. (Studiorum 
ducem, 1923) hvali angeologiju, nauku o Anđelima. U 
Tominoj školi sam siguran ! 

»Zloća Demona, zloća Sotone vrlo je nepoznata 
ljudima, govorio je Ernest Hello, odlični mislilac pro- 
šlog stoljeća, pa je vrlo potrebno o tome ljude poučiti.« 

Potrebno je katoličku nauku o demonima približi- 
ti narodu, rastumačiti je svijetu, i danas, u naše vrije- 
me. Na to upozorava crkveno učiteljstvo! 

PROTAGONISTI POVIJESTI 


U jednoj od svojih najpronicavijih analiza, Drugi 
Vat. Sabor prihvatio se posla da otkrije uzroke suvre- 
menog ateizma, bezboštva. Između njih, Sabor ističe 
krivu sliku o Bogu: »Neki sebi Boga predočuju tako, da 
onaj lik, koji zabacuju, nikako nije Bog Evanđelja« 
(Gaudium et spes, n. 19). 

Moglo bi se reći analogno, slično tome da neki sebi 
predstavljaju Đavla, Sotonu pod takvim svjetlom, da, 
odbacuju Sotonu, odbacuju onoga, koji nije nikako 
onakav, kako ga prikazuje Sveto Pismo, Crkvena Tra- 
dicija, Predaja i crkveno Učiteljstvo. 

Na tom području, teška je odgovornost jedne vrste 
ikonografije, slika i kipova, primjećuje historičar H. I. 
Marrou: »Previše smo navikli, od romanske umjetno- 
sti, od romanskog stila, gledati demone, kako se prika- 
zuju kao užasni monstrumi, strašne nakaze, odurna 
strašila...« (»Un ange dechu, un ange pourtant«, dans 
»Satan«, Etudes carmelitaines, Pariš, 1948, p. 37). 

H. I. Marrou veli dalje: »Svi spisi iste vrste puni su 
pripovijedanja, opisivanja Demona u obliku monstru- 
ma, nakaza i životinja. Ali treba dobro i pažljivo pro- 
motriti, da se u svim tim tekstovima, radi o zastrašiva- 
nju, a takva prikazivanja Sotone nisu prema kršćan- 
skoj umjetnosti... Sotona je pali Anđeo, ali ipak uvijek 
Anđeo, tj. veličanstveno stvorenje, koje je izašlo iz 
Božjih ruku«. 

Velika je razlika između medvjeda, vuka, jarca, 
zmije - pod čijim se spoljašnostima ponekad prikazuje 
Sotona, Demon, Đavao - i Anđeo, tj. najsavršenije dje- 
lo, koje je izašlo iz ruku Boga Stvoritelja. Sveti Toma 

Akvinski, odbacujući iskrivljene prikaze, primjećuje, 
da je Sotona i nakon pada, zadržao u potpunosti 
naravne darove, zaista veličanstvene, koje je primio od 
Stvoritelja (De Malo, q. XVI,, a. 6c. Data naturalia in 
eis manent integra et splendidissima). 

Sotona posjeduje izvanrednu inteligenciju i volju, 
ali se tim darovima služi u zle svrhe. Njegovi prirodni 
darovi neusporedivo su veći od prirodnih darova 
čovjekovih. Jedan atleta gigant ostaje fizički gigant i 
onda kad se svojom snagom posluži da vrši zločine. 

Božja Providnost iskorišćuje demonsku zloću 

Prirodna veličina palih Anđela ogleda se također u 
ulozi, koju im Bog odredi u povijesti spasenja... Sveti 
Toma Akvinski to tumači ovim riječima: »Po svojoj 
naravi, Anđeli su između Boga i ljudi. Dakle, Božji 
nacrt sastoji se u tome, da pribavi dobro nižih stvore- 
nja po višim stvorenjima. Za ono što je dobro za čovje- 
ka, pribavio je na dvostruk način preko Božje Provid- 
nosti: bilo direktno, neposredno, kad je čovjek uprav- 
ljen k dobru i odvraćen od zla, a to po službi dobrih 
Anđela, bilo indirektno, posredno preko napadaja i 
jurišanja protivnika, zlih Anđela. I taj način da čovje- 
ku priskrbi njegovo dobro ljudsko, to Bog izvršava po 
zlim Anđelima. Nakon grijeha tih Anđela, Bog ipak 
njih koristi za dobro, unatoč napastovanja i zavodlji- 
vosti« (Somme theologique, I., 64, a 4), 

Tako, dodaje Sveti Toma Akvinski, dvostruko 
mjesto kazne određeno je za Demone, Zle duhove, za 
Sotonu i njegovu vojsku: jedno mjesto jest pakao, zbog 
grijeha palih Anđela, a drugo, zbog iskušenja, napasto- 
vanja, što ih vrše da zavedu ljude, mjesto im je »tamni 
uzdah«, tj. zemaljska sredina, zrak oko zemlje, o kojoj 
govori Sv. Pismo (Vidi: Ef 2,2 i 6,12, te 1 Pet 5,8). 

Izrazi dosta misteriozni, tajanstveni za modernog 
čovjeka ! Kardinal Charles Journet nastoji rastumačiti 
»mjesta, u kojima su nastanjeni demoni, ovako: »Dva 
boravišta Demona, jedno u paklu, a drugo u zraku, u 
stratosferi, u nebeskim mjestima. Prvi boravak odre- 


đen je za unesrećene, a drugi za one, koji ugrožavaju 
ljude«. 

»Govoriti o prisutnosti Demona u zraku, u stratos- 
feri, u nebeskim mjestima, znači slikovito, osim onih u 
paklu, gdje su svezani, Demon je još prisutan na 
samom mjestu našeg boravka, da nas napastuje i navo- 
di na zlo«. 

Nakon grijeha Anđela, pobunjenika, Bog je mogao 
sve pobunjene Anđele strovaliti u paklene dubine. Ali 
učinio je da se posluži i zlima za uzvišenije svrhe, veli 
Sv. Toma Akvinski. 

Kad je Bog strmoglavio u pakao jedan dio zlih 
Anđela, drugi dio tih pobunjenika protiv Boga zatvorio 
je u zemaljsku atmosferu, da iskušavaju, da napastuju 
i zavode ljude. 

Bog će se služiti njihovom zloćom, njihovom opa- 
činom, potpuno kontroliranom, potpuno nadziranom, 
da iskušava ljude i da im tako dade priliku da se čiste 
i duhovno uzdižu. Tako, nepokorni, neposlušni Anđeli 
postaju, protiv svoje volje, sluge Božje, ili bolje rečeno, 
robovi Božji... Tako su Demoni osuđeni da, protiv svoje 
volje, rade za spasenje duša i za slavu Božju. 

U vezi s tim, Sv. Toma Akvinski piše: »Do Zadnjeg 
Suda treba se brinuti za spasenje ljudi. Prema tome, 
trajat će služba Anđela dobrih za dobro ljudi, kao i slu- 
žba zlih da napastuju i zavode ljude. Do svršetka svije- 
ta dobri Anđeli pomagat će nas u dobru, a zli će nas 
smetati u dobru. Međutim, neki od zlih Anđela u paklu 
su da muče one ljude, koje su zaveli na zlo, a dobri 
Anđeli su u nebu sa svetim dušama. No, nakon zadnjeg 
Suda, svi zli Anđeli, Demoni, svi zli ljudi, svi bez 
iznimke, bit će u paklu, a svi dobri u nebu« (Somme 
theologique, I, 64,4 c). 

Kozmičko, svemirsko viđenje povijesti spasenja: s 
jedne strane milijuni Anđela vjerni Bogu bdiju kao 
čuvari ljudi, koji su na putu prema vječnoj odredbi. S 
druge strane, legije pobunjenih Anđela rade na izgub- 
ljenju tih istih ljudi. 

Povijest čovječanstva mijenja obličje kad se pro- 
matra kao pozornica suočenje dvovrsne vojske Anđela, 
koji se natječu, koji će osvojiti duh i srce ljudi. Trebalo 

bi promatrati taj prizor »Božjim očima«, tj. pogledom 
žive vjere, kako bi se mogle malo izmjeriti apokalip- 
tičke dimenzije. »Na sceni, na pozornici svijeta, piše 
jedan duhovni pisac, život duša može izgledati omotan 
svakidašnjošću, otrcanošću. U stvari, taj život nalazi se 
pod zapovjedništvom nevidljive i grandiozne borbe 
između Boga i Demona« (P. Lucien Marie, o.c.d., L’ex- 
perience de Dieu). 

Djevica Marija u borbi sa zmijom 

Drugi Vatikanski Sabor podsjeća na ove duboke, 
velike istine Kršćanske Objave:« Svu ljudsku povijest 
prožimlje teška borba protiv moći mraka. Ta borba, 
koja je započela već od početka svijeta, trajat će po 
riječi Gospodnjoj (Vidi: Mt, 24,13. Mt 13, 24-30 i 
36,43). Ubačen u tu borbu, čovjek se mora neprestano 
boriti, da prione uz dobro. I jedino uz velike napore i 
pomoć Božje milosti može postići svoje unutarnje 
jedinstvo (Gaudium et Spes/n. 37). 

»Demoni, naši neprijatelji, jaki su i strašni, pogi- 
beljni, imaju neobično veliku žestinu, usmjereni su 
protiv nas mržnjom bijesnom, goropadnom i strašnom, 
koja se ne može ni zamisliti, kakva je ta mržnja! 
Đavolska je to mržnja kako protiv Boga, tako i protiv 
nas ljudi. Bore se protiv nas, vode rat protiv nas nepre- 
stano, bez mira i počinka. Njihova drskost je nevjero- 
jatna...« (Catechisme de Trente, chap. 41, par. III). 

Marija, Majka Crkve, ima odlučnu ulogu u toj 
»okrutnoj borbi« protiv Anđela tame. Ivan Pavao II. to 
ističe u svojoj Enciklici o BI. Djevici Mariji u Crkvi u 
hodu (Redemptoris Mater, n. 47), nadahnjujući se knji- 
gama o Postanku i Apokalipsi, Otkrivenju.« Posebna 
veza, koja sjedinjuje Majku Kristovu s Crkvom, piše 
Papa, pomaže bolje rasvijetliti tajnu žene, koja, od 
prvih poglavlja knjige Postanka do Otkrivenja, prati 
objavu spasonosnog nacrta Božjega u pogledu čovje- 
čanstva. Zaista, Marija, prisutna u Crkvi kao Majka 
Otkupitelja, majčinski sudjeluje u »okrutnoj borbi 
protiv moći tame, protiv tamnih sila« (Vidi: Gaudium 
et spes, n.37), borbi, koja se odvija tijekom sve ljudske 
povijesti«. 


Dva grada 

Vidjeli smo, kako nas papa Leon XIII. podsjeća, 
»da, po zavisti Demona, ljudski rod podijeljen je na 
dva neprijateljska tabora, koji se stalno međusobno 
bore: jedan tabor bori se za istinu i za krepost, a drugi 
za sve, što se protivi tim vrijednostima«. Leon XIII. 
ovako veli: »Prvi tabor je Kraljevstvo Božje na zemlji, 
tj. Crkva Isusa Krista, koje članovi trebaju služiti 
Bogu. Drugi tabor jest kraljevstvo Sotone. Pod njego- 
vim carstvom i u njegovoj moći nalaze se svi oni, koji, 
slijedeći nesretne primjere svoga Šefa, pobunjenog 
Anđela i naših praroditelja, odbijaju da se pokore 
božanskom zakonu, te svim silama nastoje sve raditi 
bez Boga i direktno se boriti protiv Boga« (Encyclique 
Humanum genus, 20 avril 1884). 

»Ta dva kraljevstva, Sv. Augustin vidio je i opisao 
s velikom pronicavošću, oštroumnošću, pod oblikom 
dvaju gradova, koji se suprostavljaju jedan drugome... 
bilo po zakonima, koji ih rukovode, bilo po uzoru, koji 
slijede«. 

»Zemaljski grad djeluje iz ljubavi prema sebi do 
prezira Boga, dok nebeski grad djeluje iz ljubavi pre- 
ma Bogu do prezira prema sebi«, prema čuvenoj izreci, 
prema geslu hiponskoga biskupa (Cite de Dieu, I. 14, 
chap. 17). 

Leon XIII. nastavlja: »Tijekom dugih stoljeća, dva 
grada nisu prestajala boriti se jedan protiv drugoga, 
upotrebljavajući sve vrste taktike i najrazličitijeg oru- 
žja, iako ne uvijek s istom žestinom i istom neobuzda- 
nošću« (Encyclique Humanum genus). 

Primjedba dostojna, da se spomene, od pisca jed- 
nog dokumenta, objavljenog godine 1975, pod ozna- 
kom Kongregacije za nauk vjere, s naslovom: »Kršćan- 
ska vjera i demonologija«: Sveti Augustin pokazuje 
demona na djelu u dva grada, kojima je izvorište u 
nebu u času kada prva Božja stvorenja, Anđeli, izjaviše 
se da su vjerni ili nevjerni Bogu. Jedni vjerni, jedni 
nevjerni. U društvu grješnika, Augustin razlikuje 
mistično »tijelo« Đavla, koje će se naći kasnije u »Mo- 
ralia in Job« od Sv. Grgura Velikoga (P1 76, 694, 705, 

722. Texte dans Documentation catholique, Pariš, 
1975. 711). 

Prigodom 1500. godišnjice smrti Sv. Augustma, 
Papa Pijo XI. istaći će suvremenosti nauke Sv. Augu- 
stina o žestokoj borbi, koja se vodi tijekom vjekova 
između grada Božjega i grada Sotonina (Encyclique 
Ad salutem humani, 20. avril 1930). 

Drugo značajno suglasje: spisi iz QUMRAN-a 
također pokazuju svijet razdijeljen na dva tabora, koji 
se protive jedan drugome: s jedne strane tabor Anđela 
svijetla, a s druge tabor Anđela tame. 

Prema P. Auvray-u egsegeti,, »za Sv. Ivana, Muka 
Kristova jest borba protiv Demona, tijekom koje 
Demon doživljava poraz (Iv 12,31; 14,30). Cjelokupno 
propovijedanje apostola bit će nastavak te borbe izme- 
đu kraljevstva Božjega i kraljevstva Demona« (Dj 
26,18. Catholicisme, III. col. 598). 

Uostalom, ne govori li Apokalipsa, Otkrivenje Sv. 
Ivana, povijest Crkve kao borbu između Sotone i nje- 
govih Demona, te Boga i njemu vjernih? Ta borba 
svršit će pobjedom Jaganjca i Njegovih, koji Ga budu 
slijedili ! 

Treba li još podsjetiti za dokaz ove teološke kon- 
templacije čovječanstva u hodu prema Bogu, klasična 
razmatranja Sv. Ignacija Lojolskoga o dvije zastave, 
jednu zastavu Kristovu, a jednu Sotoninu? 

Eto vizije povijesti, koja usmjeruje naše poglede 
nad malim i velikim događajima života političkog, 
ekonomskog, socijalnog i kulturnog svakog dana iznad 
naših borbi između kršćana ! 


22 


KNEZ OVOGA SVIJETA 


»Patristička svjedočanstva, svjedočanstva Svetih 
Otaca i crkvenih pisaca, koji opisuju sav kršćanski 
život kao borbu protiv Demona, vrlo su brojna - ističe 
benediktinac Frangois Vandenbrouche (Dictionaire de 
spiritualite, T. III., art. Demon, p. 216). - Ova tema 
poznata je Sv. Jeronimu, pa Sv. Augustinu, Prudenci- 
ju, te sve do Sv. Bernarda, zatim Sv. Tomi Akvinskom, 
Sv. Ignaciju Lojolskom, Scupoli-u. Čovjek, od istoč- 
nog, izvornog grijeha, na neki način je pod carstvom 
Demona«, ukoliko nije potpuno sjedinjen s Kristom. 

»Pod carstvom Demona...«. U više navrata, Isus 
govori o »carstvu ovog svijeta« (Iv 12,31. Iv 14,30. Iv 
16,11), kao o strahovitoj i pogibeljnoj, strašnoj sili, 
koja je usmjerena za uništavanje, za rušenje Božjeg 
kraljevstva, za kvarenje i osvajanje ljudi za paklensko 
kraljevstvo, ali sve su to djelomične pobjede, djelo- 
mični uspjesi. Taj »knez« zove se i Sotona, vođa i pred- 
vodnik Demona, kao što je Sv. Mihovil Arkanđel vođa 
i predvodnik legije Anđela, vjernih Bogu. 

Dva rivalna, suparnička božanstva? 

Ali, šta treba razumjeti točno, kad se kaže »knez 
ovoga svijeta?« Ovaj izraz mogao bi se shvatiti kao 
dvosmislen, nejasan i sumnjiv. Može se činiti da se 
oslanja na tezu, po kojoj bi na početku svijeta bila dva 
temeljna, glavna principa, oba vječna, jednaka i pro- 
tivnička, Dobro i Zlo. No, kako nam je poznato, Crkva 
je osudila tu zavodljivu dualističku gnozu, poznatu 
pod imenom maniheizma, manihejstva, a maniheizam 

ie pogansko-kršćanska sekta, koju je osnovao Perzija- 
nac Manes (Mani, Manichaeus - 216-276). Pod njego- 
vim utjecajem bili su i bogomili, rašireni u Bosni). 

Kako riješiti prividnu suprotnost između osude 
maniheizma, koji stavlja Sotonu u isti plan, koji Bog i 
tvrdnje Novog Zavjeta imaju o »knezu svijeta?« 

Potrebno je, najprije, dobro i točno iznijeti smisao 
riječi »svijet«. Taj izraz ne označava ovdje ni kozmos, 
svemir, ni čovječanstvo, ali kao što iznosi egzegeta, 
tumač Sv. Pisma Stanislas Lyonnet, isusovac, označuje 
»ljude, koji ne prihvaćaju, ne priznaju Boga« i kojih je 
Sotona duhovni šef, duhovni vođa. Dakle, Sotona, 
Demon je knez svih ljudi, koji odbijaju da se podlože 
Bogu, da priznaju Boga« (Dictionnaire de spiritualite, 
T. III. art Demon, col. 149). 

Sveti Toma Akvinski na taj način tumači izraz 
»knez ovog svijeta«: »Đavao je nazvan »knezom ovog 
svijeta« ne zato da bi imao prirodnu zakonsku domina- 
ciju, zakonitu i prirodnu vlast i utjecaj, nego po uzur- 
paciji, otimačinom vlasti, u tom smislu da su tjelesni 
ljudi prezreli Boga i stavili se pod vlast Sotone, Đavla. 
Kao što piše Sv. Pavao Korinćanima: »To su oni, koji- 
ma je bog ovoga svijeta posve oslijepio nevjerničku 
pamet, da jasno ne vide svjetlo Radosne Vijesti Krista, 
koji je slika Božja« (2 Kor 4,4). Dakle, Sotona je »knez 
ovoga svijeta« utoliko ukoliko je gospodar i učitelj tje- 
lesnih ljudi, koji su, prema Sv. Augustinu, rašireni u 
svemu svijetu« (S. Thomas, Commentaire de V Evangi- 
le de saint Jean, ad 12,31). 

Dakle riječ »knez« uzimlje se ne u pravom smislu, 
kao da bi se radilo o svjetskom autoritetu, o svjetskoj 
vlasti, ugledu i moći, nego u figurativnom, simbolič- 
nom, slikovitom smislu. 

Đavao je glava svih zlih ljudi, jer je »on kralj nad 
svim oholima« (Vidi knjigu o Jobu, 41,25). 

Ljudi, koji odbacuju Boga, potpadaju pod režim, 
pod vlast Sotone 

S ovim oznakama, Sv. Toma Akvinski nastavlja: 
»Šefu, vođi je vlastito da vodi svom vlastitom cilju one, 


koje predvodi. Dakle, svrha je Sotone odvraćati ljude 
od Boga. Zato je od početka Đavao tražio da Adama i 
Evu navede, da odbace Božju volju, da mu otkažu 
poslušnost i pokornost.« 

»Kada ljudi, griješeći, idu k tome cilju, tj. kad 
odbacuju Boga, kad zamrze Boga svojim grijesima, 
padaju pod režim i pod vlast Đavla, koji se može 
nazvati njihovim vođom i njihovim poglavicom« (Som- 
me theologique, III. 8, 7 c). 

U istom smislu Sv. Augustin tumačio je vjernicima 
u gradu Hiponu, kako ih zlo ponašanje, griješni život, 
vodi pod vlast Đavla: »Ako nasljeduješ Đavla, koji se, 
po svojoj oholosti i svom bezakonju, digao protiv Boga, 
bit ćeš sin Đavla. To ćeš postati, ne da te je Đavao stvo- 
rio ili rodio, nego jer ga ti nasljeduješ u njegovoj mržnji 
i borbi protiv Boga«. 

Sveti Augustin govori dalje i preciznije, sve jasni- 
je: »Đavao nikoga ne stvara, nikoga ne rađa. Ali, tko 
nasljeduje Đavla, on je kao i on. Postaje sin Đavla po 
nasljedovanju. 

Ova razmišljanja, upućena kršćanskoj zajednici u 
Hiponu, imaju vrijednost i za ljude našeg vremena. 
Mnogi, odbacujući Boga i Božji zakon, postaju moral- 
no sinovi tame, a pozvani su bili da budu djeca svijeta. 
Oni slijede »kneza ovoga svijeta«. 

To je karakteristični znak, značajni znak bezbožnika... 

Ovdje se može pojaviti jedno pitanje, posebno 
pitanje o odnosima zlih Anđela između njih. Postoji li 
neka hierarhija među njima, postoji li neki poredak 
među Đavlima? Da li su neki od njih podložni drugi- 
ma, višima? Pobunjenici protiv Boga, griješni Anđeli 
da li pokazuju neku poslušnost, podložnost prema svo- 
jim šefovima, vođama? Ukratko, postoji li među njima 
neki autoritet, neka vlast, viša vlast? Kako rastumačiti 
kao neko slaganje i jednodušnost, koja, kako izgleda, 
vlada u sotonskom svijetu? 

Odgovor Sv. Tome Akvinskoga ističe glavnu ozna- 
ku sotonskog svijeta, a to je »mržnja«. On piše: »Sloga, 
koju pokazuju neki Đavli, pokoravajući se drugima, ne 

dolazi od njihova međusobnog prijateljstva, nego od 
zajedničke zloće, koja im je zajednička da mrze ljude i 
da se protive pravdi Božjoj. 

To je karakteristična oznaka bezbožnih ljudi, koji 
se ujedinjuju međusobno kako bi ispunili svoje zle 
namjere, planove i ciljeve, pa se podlažu onima, koje 
smatraju moćnijima i jačima« (Somme theologique, I., 
109, 2, ad 2 um). Moglo bi se reći da su zli Anđeli opor- 
tunisti, pristaše oportunizma, koji se priklanja prilika- 
ma, koje nadođu. I kod njih »savez čini snagu«. 

Jedan suvremeni grčkoistočni teolog, Panagiotis 
N. Trembellas, ističe potrebu da se pokaže jasno sve- 
moć Božja nad snagom sotonskoga svijeta. Ne nanosi 
se nikakva nepravda Bogu, ako se označi aktivna pri- 
sutnost Sotone: »Dopustiti da postoji Sotona, ne proti- 
vi se apsolutnoj dominaciji, potpunom Božjem gospod- 
stvu i Božjoj vlasti i posvudašnjoj prisutnosti Boga... 
jgr Bog ne prestaje imati potpuni i apsolutni autoritet 
u svemu svijetu, pa i nad samim Sotonom. Uostalom, 
Bog ograničuje utjecaj i djelovanje zlih duhova na 
takav način, što su i zli duhovi u službi nacrta i plan- 
ova Božjih« (Dogmatique ortodoxe catholique, T. I. p. 
505, DDB, 1966). 

»Ako se u prošlosti držalo, da je Sotona povezan s 
djetinjastim motivima, ne treba odbaciti u isto vrijeme 
LAŽ I ISTINU. Pravo znanstveno istraživanje razdva- 
ja istinito od lažnoga, istine od laži i ističe istinu sa 
svim njezinim pravima«. 

»Kršćansko porijeklo o ovoj nauci postavlja 
neprohodni zid pred idololatrijskim dualizmom, idol- 
poklonstvenim dualizmom, krivu nauku o dvostrukom 
božanstvu (bogu dobra i bogu zla). Kod Perzijanaca, 
postojanje dvaju različitih i osobnih principa, kako 
ratuju jedan protiv drugoga, dok kod Grka i Germana, 
naprotiv, ističe se triumf, pobjeda dobra nad zlim u 
borbi protiv tame u kaosu«. 

Bog, Kralj vjekova i Gospodar povijesti, te Sotona, 
»knez tame«, ne smiju se stavljati na isti plan ! Ne smi- 
ju se zaboraviti oslobodilačke dubine Božje Objave! 


SREDSTVO U BOŽJIM RUKAMA 

Gigant suvremene svetosti, Padre pio de Pietralci- 
na, stigmatozirani kapucin u Italiji, povjerio je svom 
duhovnom vođi riječi: »Više puta mi je Isus rekao: 
Dijete moje, Ti ćeš me napustiti, ako Te ne budem 
razapinjao« (Vidi: Lettre du 13. fevrier 1913 au pere 
Agostino). 

Zaista, uzbudljive, potresne riječi ! Pokazuju 
odlučnu ulogu kušnje u kršćanskom životu. Bez 
kušnje, čovjek je izvrgnut da skrene u osrednjost da se 
tu ukopa, da se smjesti u toj osrednjosti. Izvrgnut je i 
opasnosti da se navikne živjeti u stanju grijeha. 

Sveti Toma Akvinski svojom jedrinom i običajnom 
jasnoćom iznosi ovako tu istinu: »Pravednim ljudima 
Bog podjeljuje i u zlim vremenima dobra, koja bi im 
pomogla da dođu u vječni život« (Somme theologiaue, 
I, II ae, 114,8 c). 

Dobri Bog, djelitelj zala: koje li nevjerojatnosti, 
barem prividno ! To je ipak jedna temeljna kršćanska 
istina. »Tko želi doći k meni, tko želi ići za mnom, neka 
se odreče samog sebe, neka svaki dan uzme križ svoj i 
neka me slijedi« (Lk 9,23), opominjao je Isus. Križ 
nužno prati kršćanski život. »Nije učenik nad učite- 
ljem. Svaki, koji je potpuno poučen, bit će sličan svome 
učitelju« (Lk 6,40). 

Brži hod 

Sveti Toma Akvinski ide još dalje, kad tumači ovaj 
odlomak poslanice Hebrejima: »Gospodin Bog isprav- 
lja i kažnjava onoga, kojega voli, kažnjava svakog sina, 

kojeg prima«. Bog ispravlja i kažnjava, jer ga voli, veli 
Sv. toma Akvinski. Dakle, kušnja je plod ljubavi. »Ne 
mogu se uvrstiti među sinove Oca oni, koji nisu iskuša- 
vani i kažnjeni. Odsutnost kušnje je kao znak vječnog 
osuđenja, vječnog prokletstva« (Commentaire des 
Epitres de Saint Paul ad Hebr. 12,6). 

Ako se ima na umu da jedan znatniji dio kušnja 
ima Sotonu kao uzročnika, bolje će se shvatiti uloga 
sotonskoga svijeta u povijesti spasenja. 

Uostalom, značajno je i vrijedno pažnje, što sveci i 
duhovni učitelji govore o prisutnosti Sotone u svagda- 
njem životu, kao i važnost, koju pridaju ulozi kušnje i 
napasti. »Veće su naše zasluge, čišće i uzvišenije naše 
kreposti, brži hod naš prema Bogu, kad Bog dopušta 
Sotoni da nas napastuje i iskušava« (Karmelićanin 
Marie Eugene de l’Enfant Jesus, Je veux voir Dieu, p. 
115. Ed.du Carmel, 1956, Venasque). 

Sveti župnik Arški s velikom jasnoćom govori o 
ulozi Demona u kršćanskom životu, a on je dobro 
poznavao kušnje, koje mu je zadavao Sotona. On veli: 
»Treba nas žaliti, ako nismo jako iskušavani od Soto- 
ne ! Nismo li onda prijatelji Demona, Zloduha. On nas 
pušta da živimo u lažnom miru, uspavljuje nas pod 
izgovorom da smo obavili nekoliko dobrih molitava, 
dali nešto milostinje, te da nismp učinili veće zlo od 
ostalih« (Sermons du Cure d’Ars, Editions Beauchesne, 
T.I. p.314). 

Župnik Arški iznosi u vezi s tim mišljenje Sv. 
Grgura Velikog, koji kaže: »Ako nemate uboda od 
napasti, znači da su Demoni vaši prijatelji, vaši vođe, 
predvodnici i pastiri. Puštajući vas da provodite mirno 
svoj siromašni život, na kraju vaših dana, vašeg života, 
demoni će vas odvući u vječni ponor«. 

Župnik Arški, da pojača ovo razmišljanje, koje 
povezuje s mišlju Sv. Tome, veli: »Možemo reći da, 
koliko god napastovanje bilo ponizujuće, ono je znak, 
najsigurniji znak, da smo na putu, koji vodi u nebo«. 
Čitajmo dobro ZNAK, i NAJSIGURNIJI ZNAK! 



...znak osude i prokletstva 


Oštroumne i pronicave su i riječi Sv. Vinka Paul- 
skoga o ulozi Sotone u kršćanskom životu: »Bog dopu- 
šta napasti, da nas vježba i posveti«. Sveti Vinko doda- 
je: »Milost je biti iskušan od napasti. To je znak, da nas 
Bog voli i ljubi«. 

Sveti Vinko govorio je redovnicama milosrdnica- 
ma »da je blaženo stanje biti napastovan i da nam to 
stanje u jednom danu pribavi više zasluga nego mjesec 
dana bez napasti... Ne treba moliti Boga da nas oslobo- 
di, nego da nam pomogne dobro iskoristiti napasti, da 
nam pomogne da ne podlegnemo napastima. Sveti 
Jakov apostol piše: »Smatrajte potpunom radošću, 
braćo moja, kad upadnete u razne kušnje, znajući da 
kušanje vaše vjere stvara postojanost. Samo neka ta 
postojanost urodi savršenim djelom, da budete savrše- 
ni i neporočni: bez ikakva nedostatka« (Jak 1,2-3). Kao 
što je znak odbacivanja kad se sve zbiva po želji« (Oeu- 
vres completes, Ed. Coste, T. XI, p. 149). 

Jednog dana rekao je istim redovnicima: »Ne ćete 
biti milosrdnice ako ne budete napastovane!« Zatim 
opet: »Opće je pravilo, da svi sluge Božje budu napa- 
stovani«. 

Kardinal švicarski Charles Journet, s nekom 
vrstom humora primjedbu o izvanrednoj plodnosti i 
koristi od napasti podnesenoj u duhu vjere veli: »Nitko 
osim Boga, nije više radio na svetosti iskušenog Joba 
kao što je učinio Đavao...« (Le Mal, Essai theologique, 
Pariš, 1962, p. 282). 

Sveti Ignacije Lojolski pisao je 16. rujna 1554. svo- 
me subratu Mihaelu de Nobrego, zarobljenom od 
Turaka: »Budući da Vam Bog dade milost trpljenja u 
Njegovoj službi, neka Bog, naš Stvoritelj i Gospodin 
dostoji se dati Vam svu potrebnu strpljivost i snagu, 
kako On bude držao za potrebno, da mognete nositi na 
svojim ramenima, zahvaljujući Bogu, tako težak Križ, 
zahvaljujući Bogu i Božjoj dobroti, koji šalje muke, 
umor, nevolje, protivnosti s istom ljubavlju kao što pri- 
mate odmor, zadovoljstvo, radost i sav uspjeh, koji Bog 

daje«. Dakle, s tom svrhom, Bog koristi i Demone, Zle 
duhove ! 

Sveti Ignacije dodaje: »Bog znade, kao mudar 
liječnik, želi kao Otac veoma dobar, najbolji lijek da 
izliječi bolesti naših duša. On se brine da nam bude 
bolje na način, koji često nije po našem ukusu«. 

Kao s Božjim očima 

Da napasti Demona budu sredstvo u rukama 
Božjim za spasenje i duhovni napredak ljudi, jedino 
duboka i pronicava vjera u tome pomaže. Radi se o 
nadnaravnoj vjeri. Ljudski razum s naravnim snagama 
ne može to shvatiti, kao što tigar ne može letjeti, una- 
toč mišica, koje ima ! 

Potrebno je ovdje podsjetiti, kako to tumači jedan 
učitelj duhovnog života, da je odrasli kršćanin obdaren 
s tri vrste očiju: tjelesne oči primjećuju materijalne 
stvarnosti, razumske oči prihvaćaju duhovne stvarno- 
sti, a oči vjere prihvaćaju nadnaravne stvarnosti. Slije- 
deći Dionizija Areopagitu, Sveti Toma Akvinski služi 
se smjelim izrazom, pa kaže da, zahvaljujući ovom 
zadnjem paru očiju, kršćanin vidi »kao da gleda 
Božjim očima«. Na neki način, gleda Božjim očima 
svoje djelo. Dakle, ova nadnaravna kontemplacija 
dopušta viziju tijeka ljudskih nestalnosti s legijama 
dobrih Anđela i s vojskom buntovnih Anđela, koji pri- 
donose sve, svaki na svom mjestu i svaki na svoj način, 
izgradnji Kraljevstva Božjega. 

Nije teško ovo rastumačiti! Napastujući nas, 
Sotona nas stavlja pred jednu alternativu, na poseban 
izbor. Primorava nas da izaberemo između dobra i zla. 
Daje nam prigodu konstruktivnog izbora. Dakle, pri- 
baviti nekome priliku da se moralno podigne, zar ne 
znači učiniti mu dragocjenu uslugu? Zar nije istina, da 
ljudi i žene mogu ostati cijeli svoj život u stanju moral- 
ne osrednjosti zbog nedostatka prilike da biraju izme- 
đu dva puta: jedan put nizbrdice, a drugi uzbrdice i 
penjanja na više? 

Uzmite, na primjer, dijete i pustite ga da svoju 
mladost provodi u selu uz mali potok. To dijete neće 


nikad naučiti plivati. A ako ga stavite da svoju mladost 
provodi u gradu, koji je na obali morskoj, dijete će ubr- 
zo postati odličan plivač. Prigoda mu je data da razvija 
svoje sposobnosti. 

Tako je i s ljudima u hodu prema njihovoj vječnoj 
sudbini, prema njihovu vječnom životu, vječnoj sreći. S 
dopuštenjem dobrog Boga, Sotona može uzrokovati na 
njihovu putu, na njihovu hodu svakovrsne zapreke i 
smetnje kao što su: materijalne teškoće, problemi 
zdravlja, nerazumijevanja, protivljenja, neprijatelj- 
stva, zavist, mržnje, itd. Sve su to prigode, prilike da se 
izaberu dva rješenja: kapitulacija ili borba, predaja ili 
junačka borba. 


Čini se htjeti uništiti 

Sveti Vinko Paulski služi se jednom divnom uspo- 
redbom da pokaže redovnicama milosrdnicama kako 
se Bog služi kušnjama i napastima Sotone za duhovni 
napredak ljudi: »Vi ste kao kamen, iz koga treba izra- 
diti lijepu sliku Kristove Majke Marije, naše Gospe, Sv. 
Ivana, ili kojeg drugog sveca. Šta mora učiniti kipar da 
dovrši, da ostvari nacrt? Potrebno je da uzme čekić i 
njime da odstrani sve suvišno. Zato on udara čekićem, 
kao da ga hoće uništiti. Zatim uzimlje manji čekić, pa 
dotjeruje, onda uzimlje dlijeto pa njime počinje izrađi- 
vati lice sa svim dijelovima, a onda napokon drugu 
vrstu alata da dovrši sve što želi na toj slici«. 

Evo sada praktične primjene: »Vidite li, Bog se 
služi na sličan način. Eto, kad se radi o jednoj redovni- 
ci milosrdnici ili o jednom misionaru prije nego ga Bog 
uzme iz svijeta, tu su grubosti, surovosti poput velikog 
kamenja. No, Bog od toga želi učiniti lijepe slike i stoga 
udara kao velikim čekićem. Kako to čini? Nekada 
dopušta trpljenje zbog vrućine, nekad zbog hladnoće, 
zatim idući posjetiti bolesnike u poljima, gdje vjetar 
zimi udara i šiba. Ne smije se ići u ružnom vremenu. 
Eto, to su veliki udarci čekića, kojim Bog dotjerava 
redovnicu milosrdnicu. Tko to promatra, reći će da je 
ta redovnica nesretna, ali ako pogleda na Božji nacrt, 

vidjet će da su svi ti udarci zato, da se dobije lijepa 
slika«. 

»Kad Bog odluči da usavrši jednu dušu, dopušta 
da ona bude napastovana protiv svoga zvanja, te pone- 
kad pomisli sve ostaviti. Zatim, kao kipar, Bog se služi 
dlijetom i počinje izgrađivati crte lica. Ukrasuje ga i 
poljepšava ga « (Conference du 23 juillet 1565). 

»Bog dopušta da redovnica milosrdnica bude 
napastovana« bilo od ljudi, bilo od Sotone! Ono što 
treba dobro vidjeti, jest to kako kušnje i napasti mogu 
imati pozitivnu ulogu u Božjim nacrtima. »Bog želi sve 
okrenuti u pravo dobro onima, koji ga ljube: »Znamo 
da Bog čini da sve pridonosi dobru onih, koji Ga ljube« 
(Rim 8,28), pa i onda kad ih udara velikim čekićem i 
kad izgleda da ih time želi uništiti. 

Koliko li je samo udaraca čekićem i dlijetom 
morao udariti po mramoru Michelangelo, dok je 
dovršio veliko djelo PIETA ! Koliko li je kušnja i napa- 
sti došlo od ljudi i od Sotone na Božje izabranike, na 
velike Božje svece, koji su sve to morali podnijeti da 
postignu ono što jesu ! 

TAKTIKA SOTONE, TAKTIKA ĐAVLA: 
PRIKRIVATI SE, PRETVARATI SE 

Sveti Franjo Asiški svim svojim bićem težio je 
stalno živjeti u povezanosti s Bogom. Nazvali su ga 
»Utjelovljenom molitvom«. 

Za Sotonu se s pravom može reći, da je svim svo- 
jim bićem nastojao iskaliti svu svoju mržnju protiv 
Boga, i svu svoju zlobu, da naškodi ljudima. Taj je gri- 
jeh zavladao njegovim bićem. 

Sotona je neshvatljiv za naš razum. Zaista, nije 
moguće shvatiti tako izvanredno biće nadareno od 
Boga, pa tako puno mržnje i zlobe. Ta neshvatljiva taj- 
na nas zbunjuje. 

Papa Ivan Pavao II. pokušao je donijeti tumačenje 
u svojoj katehezi, u svojoj pouci o Anđelima u ljetu 
1986. On je 23. srpnja te godine započeo tumačenje o 
palim Anđelima, i taj njihov pad podijelio je svijet 
čistih duhova na dobre i zle. »Dobri su izabrali Boga 
kao najviše i konačno dobro. Izabrati Boga znači da su 
se usmjerili prema Bogu svom svojom nutarnjom sna- 
gom, spoznavši Boga kao svjetlo svoga razuma, prosvi- 
jetljenog od Božje objave, a ta je Ljubav. Bog postade 
potpuna svrha, definitivna svrha njihove duhovne 
egsistencije, njihova duhovnog života«. 

Zatim Papa nastavlja: »Naprotiv, drugi, zli Anđeli 
okrenuše Bogu leđa, okrenuše Istini leđa. Izabrali su 
stav protiv objave Božje, protiv milosti, koja im je 
ponuđena da participiraju u Trojstvu vječnog prijatelj- 
stva s Bogom u zajednici s Njim po ljubavi. Na temelju 
njihove slobode izabrali su dijametralno oprečno opre- 
djeljenje dobrim anđelima: namjesto prihvaćanja 

Boga, koji je Ljubav, izabrali su odbijanje nadahnjeno 
lažnim osjećajem samodostatnosti, puni odvratnosti i 
mržnje, koja se pretvorila u pobunu« (Documentation 
catholique, Pariš, 1986, p. 798). Bića koja su obdarena 
tako živom inteligencijom i obogaćena s toliko svjetla? 
Koji bi mogao biti razlog* potpunog izbora protiv 
Boga? S tako dubokom mržnjom, koja je nalik na plod 
ludosti? 

Ivan Pavao II. veli, da Crkveni Oci i teolozi govore 
o jednoj vrsti »sljepoće« uzrokovane od precjenjivanja 
savršenosti njihova vlastitog bića, koje ih je tjeralo da 
zasjene nadmoćnost, vrhovništvo Boga koji je tražio 
čin podložnosti i pokornosti. Sve je to izraženo riječi- 
ma: »Ne ću Ti služiti !« što odaje potpuno odbacivanje 
Boga i Božjeg Kraljevstva u stvorenom svijetu«. 

Jednom riječju: »Sotona, neposlušni duh, želi 
izgraditi svoje vlastito kraljevstvo, a ne Božje. Postade 
prvi protivnik Stvoritelja, protiveći se Providnosti, 
odbacujući mudrost Boga, koji je Ljubav«. 

»Od pobune i grijeha Sotone kao i od grijeha 
čovjeka, moramo izvući zaključak i mudrost Sv. 
Pisma, koje tvrdi: »Oholost je uzrok propasti« (Tob 
4,13). 

Ova razmišljanja o pobuni Sotone teško je shvati- 
ti. Pomažu nam da bolje shvatimo prisutnost u kozmo- 
su bezbroj Anđela, od kojih su jedni, buntovnici, stra- 
stveno radeći da ljude otrgnu od Boga Stvoritelja, a 
drugi su vjerni Anđeli, svim silama nastoje poticati nas 
u dobru i braniti nas u našem usponu prema Bogu. 

Drugi Vatikanski Sabor i grožnje, 
prijetnje Sotone 

Kateheza, pouka Ivana Pavla II. pomaže nam da 
bolje shvatimo neke pastoralne napomene apostola 
zajednicama prvotne Crkve. Tako Sveti Pavao piše 
vjernicima grada Efeza. Nakon što je dao pouku za 
kršćanski život roditelja i djece, gospodara i robova, 
apostol dodaje posebnu pouku, ujedno začuđujuću i 
prosvjetljujuću: »Jer naša borba nije protiv krvi i tije- 
la, nego protiv Poglavarstva, protiv Vlasti, protiv 


Vrhovnika ovoga mračnog svijeta: protiv zlih duhova, 
koji borave u nebeskim prostorima« (Ef 6,12). Drukčije 
rečeno da nije dosta za dobra kršćanina da se bori pro- 
tiv svojih zlih težnja i protiv opasnih utjecaja svoje 
okoline, nego se mora boriti uvijek i protiv nevidljivih 
neprijatelja, a to su demoni. 

Oholost je uzrok propasti 

Kako razumjeti takvo protivljenje protiv Boga 
vrlo nadarenih bića? Uostalom, značajno je da u svojoj 
Dogmatskoj Konstituciji o Crkvi (Lumen gentium, n. 
35), Drugi Vatikanski Sabor prihvaća ovu apostolovu 
egsortaciju Efeškoj Crkvi : neprestano se boriti i protiv 
nevidljivih neprijatelja, a to su Demoni. To znači, kao 
da su saborski Oci rekli katolicima: »Braćo i sestre 
Pažnja ! Stalno budite budni i pažljivi ! Uz vaše vidlji- 
ve neprijatelje, postoje i nevidljivi neprijatelji, straho- 
vita bića, a to su Demoni, zli duhovi, koji su uvijek na 
djelu, da vas opljačkaju ! Budite budni da ne padnete u 
njihove mreže!« 

Poziv na opasnost od Sotone, poziv na pažnju za 
kršćane prvog stoljeća potreban je i za kršćane našeg 
vremena, a bit će potrebna i za one slijedećih stoljeća, 
do svršetka svijeta. Ništa se nije promijenilo i ništa se 
neće promijeniti u prirođenoj, nasljednoj slabosti ljudi, 
i u okrutnoj mržnji Sotone protiv njih. Stalnost, traj- 
nost opasnosti i pogibelji, zahtijeva stalnu pažnju, 
neprestanu budnost. 

Dobro poznato mjesto iz prve »Enciklike« Sv. 
Petra ima isti zvuk, isti odjek kao i upozorenje Sv. Pav- 
la upućeno Efežanima. No, Sv. Petar je mnogo jasniji i 
otvoreniji. Izražava se jezikom lako razumljivim za sve 
vjernike: »Budite trijezni i bdijte: vaš protivnik, 
Đavao, obilazi kao ričući lav, tražeći koga da prožde- 
re ! Oduprite mu se čvrsti u vjeri, znajući da vaša braća 
po svijetu podnose iste patnje« (1 Pet 5,8). 

Sveti Ivan od Križa: usporedbe iz vojničkog života 

Značajno je da Sv. Petar, kako bi što bolje istakao 
težinu opasnosti, uspoređuje Demona, Đavla s lavom, 
sa životinjom, koja se smatra najkrvoločnijom, naj- 
okrutnijom. 

Sveti Ivan od Križa, mistični Naučitelj, da bi bolje 
istakao i objasnio žestinu napadaja Sotone, služi se 
izrazima iz vojničkog života: borba, duhovna borba, 
duhovna bitka, rat, bijesna borba, neprijatelj oprem- 
ljen oružjem i topovima. Bitka, u kojoj ne manjkaju ni 
juriši ni nasrtaji, ni zasjede, ni zamke, ni nasilni suko- 
bi, u kojima se vodi rat prsa o prsa, gdje se ne popušta 
i nakon toga rata mora izaći pobjednik i pobijeđeni 
(Vidi: P. Nilo di S. Brocardo, carm, Demonio e vita spi- 
rituale, in Sanjuanistica, p. 140-141, Rome, 1943). 

Istaknimo i to, da upozorenje Sv. Petra, govoreći o 
lavu, ne govori to samo o malom broju gorljivih kršća- 
na, nego svim kršćanima. Tiče se sviju nas ! 

Svaka riječ u Pastoralnoj Poslanici Sv. Petra, 
zaslužuje posebno tumačenje, toliko je puna praktične 
mudrosti. Zaista, za prve kršćanske zajednice, netom 
poučavane u Evanđelju, borba protiv Demona ne bija- 
še kao zabava u lovu, kao hobi kojim se bave pojedinci. 
Prisutnost i djelovanje Sotone bijaše očito. Ta nepre- 
stana borba, koju vodi Neprijatelj, Božji i čovjekov 
protivnik, sačinjava sastavni, bitni dio života kršćana. 
Zato se razumije uporno traženje Sv. Petra da je svima 
potrebno bdjeti i opirati se, ne popuštati pred neprija- 
teljem. Kršćanski život i vječna sudbina, vječni život 
svakog čovjeka ovise o budnosti i o trajnoj borbi. 

Ponovo treba ista'knuti, da Sv. Petar pozivlje vjer- 
nike, da se posluže oružjem iz arsenala, iz spremišta 
nadnaravne vjere: »Oprite mu se čvrsti, jaki u vjeri!« 
Zašto tako? Zato jer se Sotona ne može suzbiti samo 
naravnim oružjem, ljudskim silama. Kršćaninu su 
potrebne nadnaravne snage, kao što moderna vojska 
treba zrakoplovstvo. Pješadija i topništvo nisu dosta! 

SOTONSKI IZABRANI PLIJEN, NAJDRAŽI PLIJEN 

Kakav je to plijen? Sveci nam o tome govore: 
Sotona osvaja izabrane žrtve. Ne postupa jednako sa 
svim ljudima, ne služi se istim bijesom, s istom žesti- 
nom protiv sviju. Osrednji kršćani i okorjeli grješnici 
već su za Sotonu kao siguran plijen. Sotonska bjesnoća 
i žestina obara se posebno protiv obraćenika, koji su se 
udaljili od sotonskih mreža, nastojeći da ne dođu u 
sotonsko carstvo. Sotonska žestina obara se žestoko 
protiv gorljivih kršćana, protiv onih, koji se zauzimlju 
silama^ za Božje Kraljevstvo. Napokon, Sotona se sa 
svom žestinom obara protiv svetaca i svih onih, koji su 
pobožni i odani Kristovoj Majci Mariji. Sveti župnik 
Arški veli: »Demon, Sotona iskušava i napastuje 
posebno čiste duše. Svaki put kad Sotona vidi da će 
meka osoba spremno činiti dobra djela, podvostručuje 
svoje sile đavolske«. I još dodaje Sv. Župnik Arški: 
»Najveći sveci su oni, koje Sotona najviše napastuje«. 
Sotona sve poduzimlje da zapriječi širenje Božjeg Kra- 
ljevstva. 

Sveti Toma Akvinski primjećuje, da se »Sotona 
posebno razbjesni ne bi li spriječio propovijedanje 
evanđeoske istine«. Sv. Toma misli također, da je čast 
biti napadan od Sotone, jer se Sotona posebno razdra- 
žuje i napada svece«. 

Sotona, ističu učitelji duhovnog života, osobito se 
razbjesni protiv molitve, a napose protiv kontempla- 
tivne molitve, protiv razmatranja. Takva je molitva 
najveća snaga Crkve u različitim aktivnostima, djelat- 
nostima. Kontemplativna molitva jedna je od najuzvi- 
šenijih počasti, koje se iskazuju Onome, koji je pred- 

met nesmiljene mržnje Sotone i njegove paklene voj- 
ske. 

Da bi ostvario svoj program mržnje, Sotona nasto- 
ji da mogne raditi nezapažen. »Za Đavla je najljepša 
lukavost, podmuklost, prepredenost, da nas uvjeri, 
kako on ne postoji«, pisao je u prošlom stoljeću Charles 
Baudelaire, dok jedan njemački pisac spominje, da 
»ništa toliko ne-»raduje« - Đavla nego kad se čita u 
novinama o njegovoj smrti, kao da ne postoji«. 

Neobičan i čudan kontrast, čudna oprečnost: veli- 
kani ovog svijeta vole neobično da ih oglašavaju u 
novinama. Političari, ljudi različitih javnih poslova, 
umjetnici, filmske zvijezde, glasoviti športaši očekuju 
da o njima izvješćuju sredstva priopćivanja (novine, 
radio, televizija), a Sotona to ne želi, skriva se. Pretva- 
ra se i prikriva se. Taj gorostas, ta neman, ogavna 
nakaza, oholica, koji se pretvara i ne želi, da javnost o 
njemu bilo što iznosi, može izgledati kao uzor ponizno- 
sti... toliko izbjegava da se pokaže. Njegova je glavna 
aspiracija, težnja: biti nezapažen, kako bi mogao bolje 
ostvariti svoje planove, svoje nacrte mržnje protiv 
Boga i zlobe prema ljudima. »...Sotonina snaga dvolič- 
nosti i prikrivanja sredstvo je njegova najuspješnijeg 
djelovanja« (Marie-Eugene de T Enfant-Jesus, OCD, 
Je veux voir Dieu, p. 784). 

Neki znakovi, koji ga otkrivaju 

Tamne sotonske sile moraju se ’radovati’ videći 
danas skoro potpunu šutnju o Đavlu u sredstvima 
priopćivanja ! Posebno se Demoni ’raduju’ kad se nađu 
i crkveni ljudi, koji se ne usuđuju spomenuti Đavla u 
propovijedima, u katehezi, kod kršćanskog nauka, u 
nekim katoličkim listovima ! Jedan svećenik, poučava- 
jući one, koji će katehizirati, rekao je: »Posebno Vam 
napominjem, ne govorite djeci o Đavlu, a to iz dvaju 
razloga: najprije da ne uznemirujete djecu, a onda i 
zato, jer Đavao ne postoji«. Taj svećenik tjera Isusa u 
laž! I svece Božje! Bijednik, kako će Bogu odgovara- 
ti?! 


Bijaše još drskiji, kad je jedna katehistica rekla: 
»Đavao ipak postoji, jer je Župnik Arški, svetac, imao 
muke s njim.« Svećenik-bijednik je na to odgovorio: 
Da je Župnik Arški jeo manje neoguljenih krompira, 
ne bi vidio Đavla ! « Kolike li sablazni ! Rušitelji vjere i 
Crkve iznutra ! ! ! 

Ova grješna šutnja o Sotoni pomaže nam da bolje 
shvatimo Pavla VI. koji je tražio da odgovorni za evan- 
gelizaciju, propovijedanje Evanđelja, posvete posebnu 
pažnju, što veću brigu u pouci, da Sotona postoji i dje- 
luje u svijetu i u Crkvi. 

Pavao VI. pitao se o prisutnosti sotonskih sila. 
Važan problem, važno pitanje, ali delikatno pitanje, 
osjetljivo, neugodno pitanje. Pavao VI. drži da odgovor 
na to pitanje zahtijeva mnogo razboritosti, premda 
znakovi Sotone izgledaju ponekad evidentni, očiti« 
(Vidi: Tertullien, Apologetique, 23)«. Papa Pavao VI. 
govori potanje: »Mogli bismo pretpostaviti opasnu 
sotonsku intervenciju, sotonsko uplitanje tamo gdje se 
niječe Bog na radikalan, prepreden i apsurdan način. 
Tamo gdje se podmukla laž snažno očituje protiv evi- 
dentne, jasne istine. Tamo gdje je ljubav ugušena 
egoizmom, sebičnošću hladnom i okrutnom. Tamo gdje 
je ime Isusa Krista predmet svjesne i surove mržnje 
(Vidi: 1 Kor 16,22; 12,3: Ako tko ne ljubi Gospoda, 
neka bude proklet ! ). Tamo gdje je duh Evanđelja prei- 
načen, izmijenjen i negiran djelima. Tamo gdje se tvrdi 
da je očaj jedina perspektiva, itd« (Discours du 15 
novembre 1972). 

Pavao VI. priznaje, da se »radi o problemu vrlo 
velikom i preteškom« i da to pitanje nije bez drama- 
tičnog interesa za sve. Moderna literatura posvetila je 
tom predmetu izvanredne stranice (Vidi: npr. les 
oeuvres de Bernanos, etudiees par Charles Moeller, 
Litterature du XX. siecle, T. I., p. 397, ets. P. Maćehi, II 
volto del male in Bernanos. Et aussi le volume Satan, 
Etudes Carmelitaines, Desclee De Brouwer, 1948). 
Problem zla ostaje za ljudski duh jedan od najvažnijih 
i najtrajnijih, pa i nakon odlučnog odgovora, koji mu je 
dao Isus Krist: »Znamo, da smo mi od Boga, a da je svi- 
jet u vlasti Zloga«, reče Ivan (1 Iv 5,19). 

Papa Ivan Pavao II. reče u svojoj Poruci mladima 
svega svijeta (31 marš 1985): »Ne treba imati bojazni 
da se nazove njegovim imenom prvi tvorac zla: ZLI, 
ZLI DUH ! Taktika, koju je Zli upotrebljavao i uvijek 
upotrebljava, sastoji se u tome, da se ne objavi, tako da 
zlo rašireno od njega od početka, razvija se i širi po 
djelu samog čovjeka po sistemima i po odnosima izme- 
đu ljudi, između klasa i između naroda..., tako da zlo 
postane uvijek više grijeh strukturelni, kako se ne bi 
utvrdio, ustanovio kao osobni grijeh ! Dakle, tako da se 
čovjek osjeća u nekom smislu »slobodan« od grijeha, i 
da bude u isto vrijeme više zagnjuren u taj grijeh«. 

Kao što reče Ivan Pavao II. »ne treba se bojati 
zazvati njegovim imenom prvog tvorca zla: Zli, Zli 
duh«, tj. Đavao, o kojemu ’Oče naš’ opominje nas svaki 
dan da budemo izbavljeni od zla« (Mt 16, 13): »I ne 
uvedi nas u napast, nego izbavi nas od zla ! « 

Ako nas Isus uči da molimo svaki dan za to oslobo- 
đenje od zla, znači da naš Učitelj znade dubinu naše 
slabosti, koja je prirođena, te veličine i jakog utjecaja, 
štetnog, pogibeljnog utjecaja Sotone. 


KAO PAS NA LANCU 

Evo jednog događaj, koji se dogodio u Parizu, u 
ulici de Vaugirard, nedaleko od Katoličkog Instituta. 
Devet sati je navečer. Student Antun X. napeto čita 
jednu knjigu: »Nevidljivi svijet.« Knjiga je povelika. 
Ima 532 strane, a raspravlja o Anđelima i Demonima, 
o zlim duhovima, o telepatiji (tvrdnja da se netko može 
pomoću nekih duševnih veza sporazumjevati s oso- 
bom, koja se nalazi daleko od dohvata njegovih osjeti- 
la), o telesteziji, spiritizmu, sorceleriji (vraćanja, čara- 
nja), o egsorcizmima (istjeravanju vraga), itd. Knjiga je 
izašla iz tiska 1931, a djelo je francuskog teologa, kar- 
dinala Alexis-a Lepicier-a (1863-1936). 

Antun naglo zatvori knjigu, obuhvaćen iznenad- 
nim strahom. Takvo čitanje ga je smutilo, uznemirilo. 
Posebno ga je uznemirila činjenica, da postoji svijet 
demenski, da postoji Sotona i njegova vojska. Uvidio je 
da Sotona ima izvanrednu moć nad materijalnim svije- 
tom, s kojim može manipulirati, postupati po svojoj 
| volji. Jednako tako uvidio je izvanrednu moć i utjecaj 

! da može djelovati na ljudske sposobnosti, na ljudske 

j osobine. Podsjetio se na dramatične epizode iz života 

svetaca. I, dođe mu misao: »Ako Sotona dođe u moje 
potkrovlje... Ako me bude udarao i bacao po zemlji... 
Sto ću učiniti? Kako ću se braniti? Koga ću zvati u 
pomoć?« 

Uznemirio ga je neobičan strah. Strah mu može 
poremetiti ljudske sposobnosti. U takvom raspolože- 
nju naglo ustade, uze svoj ogrtač, koji ne propušta 
kišu, te požuri prema izlaznim vratima: »Ako me Soto- 
na napadne na ulici, neću biti sam... Da, izaći, izaći 
van ! « 

U tom času, padne mu na pamet jedna misao, koju 
mu je sigurno nadahnuo njegov anđeo čuvar: bilo bi 
dobro prije izlaska dovršiti čitanje onog poglavlja o 
moći i snazi Demona...« 

Sotona ne može ništa bez Božjeg pripuštenja 

I Antun ostavi svoju kabanicu, te nastavi s čita- 
njem... Uvidio je da unatoč moći Demona, oni ne mogu 
ništa poduzimati bez Božjeg dopuštenja. Sotona, knez 
ovog svijeta, ne može činiti nikakva zla bez »zelenog 
svjetla« od Boga, Kralja vjekova. Sigurno, Sotona je 
velika sila, ali sila, koja je pod kontrolom Sile, koja je 
veća od njegove. Ta činjenica ga je smirila. Najprije 
potresen i uznemiren pri spoznaji velike moći Sotoni - 
ne, došao je ubrzo do mira u uvjerenju u svemoćnu silu 
Božju. Smirivši se, mirno je zaspao ! 

Zaista, smirujuća je Riječ Božja, koja nam otkriva 
temeljnu istinu: Bog kontrolira, nadzire djelovanje 
Sotone. Bog je nad Demonima i iskorišćuje ih za svoje 
vlastite ciljeve i svrhe. 

Tako iz prvih poglavlja Knjige o Jobu, vidimo 
Sotonu, kako se srdi i razdražuje protiv svetosti Joba, 
toga »čestitog i pravednog čovjeka, koji se drži Boga, 
koji se boji, da ne uvrijedi Boga, i čuva se zla«, te Soto- 
na traži dopuštenje od Boga, da iskuša pravednog 
čovjeka Joba. 

Najprije traži dopuštenje, da mogne štetu nanijeti 
Jobovom imanju. Bog mu dopušta, da može činiti što 
hoće od Jobova bogatstva (Job 1, 12). Zatim traži 
dopuštenje da iskuša Joba u njegovu zdravlju, da mu 
uzrokuje tešku bolest. Bog daje dopuštenje uz riječi: 
»Čini sa zdravljem kako hoćeš, ali ne diraj u Jobov 
život« (Job 2, 6). 

Značajno je, da Bog brižno određuje granice, do 
kojih Sotona smije doći. Kao što Bog Stvoritelj stavlja 
granice morskim valovima: »Nećeš ići dalje... tako 
ovdje određuje granice žestokoj mržnji i zlobi sotone. 

Evanđelje Sv. Mateja iznosi kako Demoni moraju 
dobiti dopuštenje od Boga da uđu u stado svinja, koje 
su pasle u kraju Gadare: »Nedaleko od njih paslo je 


veliko krdo svinja. Zli duhovi zamole Isusa: Ako nas 
istjeraš (iz opsjednutoga), pošalji nas u krdo svinja. 
Idite, reče im. Oni izađoše (iz opsjednutoga) i uđoše u 
svinje. Najedanput, čitavo krdo svinja jurnu niz obro- 
nak u more i izginu u vodi« (Mt 8, 30-32). 

Odlomak iz Muke Kristove donosi potresan pri- 
mjer ograničenja, kojega Bog odredi, ograničujući 
đavolsku silu kod napastovanja apostola. Sotona je 
zatražio od Boga, da mogne iskušati apostole, kao što 
zemljoradnik rešeta žito. Bog im samo djelomično daje 
za to dopuštenje. Evo, kako to tumači stručnjak za Sv. 
Pismo, dominikanac Lagrange: »Ako Bog dade dopu- 
štenje Sotoni, da rešeta apostole, odredio je i granice 
dokle to Sotona može i smije činiti. Sotona je želio 
napastovati Petra, prvaka apostola. Bog to dopušta 
djelomično. Sačuvao je u Petru vjeru. Dakle, Petrova 
vjera neće biti pokolebana, pa će mu Bog dati pomoć 
da utvrđuje svoju braću.« Tako Bog, Gospodar povijes- 
ti, znade iskoristiti zloću Sotone za izgradnju Crkve. 

Čini to brzo ! 

Sveti Toma Akvinski ističe također činjenicu, da 
je moć Sotone u pogledu zavođenja i napastovanja lju- 
di ograničena. Sotona ne može ljude uznemirivati, 
napastovati više nego Bog to dopusti. Ni više ni manje ! 
(Cf. Commentaire de l’Evangile de Saint Matthieu, ad 
4,10). 

Odlomak iz Muke Kristove donosi primjer kako se 
Sotona mora pokoravati odlukama Božje Providnosti. 
Nakon što je na Zadnjoj Večeri objavio, Sotona uđe u 
Judu, Sv. Ivan iznosi Isusove riječi izdajici izrečene: 
»Što si naumio činiti, čini brzo!« (Iv 13, 27). Ovdje je 
očito, otvoreno, izneseno kako Bog ima kontrolu nad 
spletkama Sotone, koji je prisutan u Judi! Sigurno, 
kako tumače egzegete, riječi Isusove ne znače nalog. 
Riječi Kristove nisu bile poticaj za izdaju. Te su riječi 
jednostavno dopuštenje. 

Sveti Augustin piše, da bi nestalo pravednika na 
zemlji, kad Bog ne bi Sotonu držao na lancu. To je Sv. 
Augustin rekao pred svojim vjernicima u jednoj pro- 

povijedi. Zaista, kad bi Bog dopustio Sotoni da radi šta 
on hoće, Sotona bi sa svojom paklenskom vojskom iz 
mržnje protiv Boga i zlobe protiv ljudi, uništio sve što 
služi na slavu Božju. 

Sotona »na lancu« može lajati, ali ne može ujesti 

Sveti Pavao o tome piše: »Nikakva kušnja veća od 
ljudske snage nije vas zadesila. Bog je vjeran i neće 
dopustiti da budete kušani preko vaših snaga, nego će 
vam zajedno s kušnjom dati sretan ishod, da je mogne- 
te podnijeti« (1 Kor 10,13). 

Pri napastovanju Sotone, susreću se dva pokreta: 
Ljubav Božja za ljude i zloba s mržnjom Sotone. Bog 
dopušta napastovanje iz ljubavi, kako bi dao ljudima 
priliku da se uzdižu k Njemu kreposnim djelima, a 
Sotona napastuje iz mržnje, kako bi oborio ljude, kako 
bi ih naveo na grijeh, da ih otrgne tako od Boga. Bog 
nudi ljudima priliku da se uzdižu k Njemu, a Sotona 
koristi istu priliku da obori ljude. Tajnovita je odredba 
Božja, da po napastovanju ljudi indirektno pridonosi 
širenju Božjeg Kraljevstva na zemlji. Tu leži razlog, da 
će Sotona djelovati zlonamjerno među ljudima sve do 
sudnjeg dana, kad će biti strovaljen u paklene dubine ! 
(Cf. Saint Thomas, Somme theologique, I. 64, 4). 

Da Bog kontrolira i iskorišćuje za svoje svrhe dje- 
lovanje i postupak Sotone, dobro je razumio student 
Antun iz ulice Vaugirard u Parizu. Ta ga je istina smi- 
rila. Zašto drhtati pred sotonskom silom? Sotona ne 
lunja nikad sam poput bijesnog psa, koji je rastrgao 
lanac, kojim bijaše svezan. Bog uvijek drži Sotonu u 
lancu i po danu i po noći ! 

Sveta Terezija od Djeteta Isusa služila se jednom 
slikom da bolje pokaže granice sotonske moći: ona je 
uspoređivala Đavla s velikim opasnim psom koji ne 
može ništa maloj djevojčici, koju na svojim ramenima 
nosi njezin otac. 

Jednom svećeniku za kojeg je Sotona imao razloga 
da ga mrzi, pisao je Sv. Vinko Paulski: »Đavao može 
lajati, ali ne može ugristi, ujesti. Može vam zadavati 
strah, ali ne može vam učiniti nikakva zla. To Vam 

tvrdim pred Bogom, u kojega prisutnosti ovo Vam 
govorim« (Oevres completes, III. 126). 


SOTONA SE PRETVARA KAO DA JE 
ANĐEO SVJETLA 

Lukavstvo čini na poseban način opasne napasti 
Đavla. Đavao, Sotona, predstavlja se ne kao da ima 
moć tame, nego najčešće predstavlja se kao anđeo svje- 
tla. Kao grabežljivi jastreb, on može imati prividnost 
ljubeznog goluba. Kad bi se pokazao u svom pravom 
svjetlu bio bi odbojan i mrzak, pa se znade prikazati 
privlačiv, primamljiv i tako zavodljiv i simpatičan. 

Prema nekim stručnjacima za Sv. Pismo, izraz 
»Anđeo svjetla« što ga upotrebljava Sv. Pavao (Sotona 
se pretvara i prikazuje kao Anđeo Svjetla«, 2 Kor 11, 
14), aluzija je, podsjećanje na zavodničku pojavu, 
kojom se Sotona predstavio Evi u zemaljskom raju. To 
bijaše prva prevara palog Anđela, kojega je sva »poli- 
tika« prema ljudima prevara i laž. Zato ga je Isus 
nazvao lašcem i ocem laži (Iv 8, 44). 

Sveti Toma Akvinski ukratko označuje zavodljivu 
taktiku Sotone slijedećim riječima: »Aliud protendit et 
aliud intendit«, tj. drugo je što prikriveno pokazuje, a 
drugo je potajna svrha na koju misli. Sotona se odliku- 
je dvoličnošću i prikrivenošću. 

Sveta Terezija Avilska, Naučiteljica Crkve i učite- 
ljica duhovnog života, doživjela je prevaru od Sotone. 
Ona dobro pozna sotonsku taktiku. U svom životopisu 
ona iznosi kako ju je Sotona odvratio od mislene moli- 
tve, koja je duša karmelićanskog života. Provela sam ja 
više od godinu dana bez te molitve, i tako sam se 
usmjerila prema paklu.« O, Bože moj, kojeg li sljepila 
tako dubokoga ! Sotona dobro zna, on - veliki izdajnik, 
- da ona duša, koja ustraje u molitvi, povezana je s 

Bogom i za Sotonu je izgubljena... Zato radi svim 
zavodljivostima, da tu dušu odvrati od molitve« (Vie, 
chap. XIX). 

Sveti Vinko Paulski veli: »Pod sjenom dobra, 
Đavao zavodi na zlo. Sotona predlaže zlu stvar kao 
jako slatku i korisnu. Ako vidi da se ne prihvaća njegov 
prijedlog, da se odbacuje njegova prva napast, on mije- 
nja taktiku i stvar poljepšava, da zaVede svoju žrtvu« 
(Entretiens aux Filles de la Charite, 1654, Oeuvres 
completes, Ed. Coste, T, X, p. 9). 

Učitelji duhovnog života opisuju đavolsko napas- 
tovanje često kod osoba, koje žele napredovati u 
duhovnom životu: pod izlikom, da se osoba prihvati 
velikodušnijeg apostolskoga djelovanja, Sotona ih 
navodi da se prihvate drugog posla nego što je njihov. 
Sveti Franjo Saleški piše: »To je zlo nad zlima, kad 
osobe žele uvijek biti gdje ne mogu biti i ne žele biti 
tamo gdje mogu biti i raditi« (Lettre du 3 avril 1606, 
ala presidente Brulart, Oeuvres completes, Annecy, t. 
XIII. p. 160). Uznemirujući duše, Sotona ih želi odvra- 
titi od volje Božje. 

Sveti Franjo Saleški razotkriva drugu lukavost 
Sotone: želi nas navesti da započnemo mnogo stvari 
odjednom, kako bi spriječio da se završe. Piše ovako: 
»Često neprijatelj, lažac, nastoji da poduzmemo i 
započnemo više nacrta i planova, da preopterćeni ne 
svršimo ništa i da sve napustimo nedovršeno. Ponekad 
nam Sotona sugerira i navodi, da preuzmemo neki 
izvanredni posao, za koga znade da ga nećemo dovrši- 
ti, da nas odvrati od skromnijeg posla, što bi ga mogli 
lako dovršiti. Tako zavedeni ne svršimo ništa«. 

Sveti Franjo Saleški nastavlja: »Duh zavodnik 
zaustavlja nas na početku i utuvljuje nam misao da se 
veselimo cvjetnom proljeću, a Duh Božanski ne zau- 
stavlja nas da gledamo početke nego nas potiče da 
radimo i da stignemo na kraj. Ne zanosi nas da se radu- 
jemo proljetnom cvijeću nego traži da se radujemo ljet- 
nim i jesenskim plodovima« (Traite de l’Amour de 
Dieu, L. 8, chap. 11, pp. 744-745, Oeuvres, Ed. La 
Pleiade). 


Tjeranje na umaranje 

Druga napast gorljivih kršćana: umaranje. »Kad 
nas Sotona ne može direktno dovesti da činimo zlo on 
nas navodi da prihvatimo djelo koje ne možemo posti- 
ći, pa nas to previše umara ... dok nas ne preoptereti i 
izmrcvari«. Tako se izjasnio jedan od najvećih djelat- 
nika, što ga pozna povijest, a to je Sv. Vinko Paulski u 
jednom »nagovoru seminarcima, da izbjegavaju pre- 
tjeranosti u ljubavi prema Bogu« (Oeuvres completes, 
Ed. Coste, T, XI, p. 215). 

Gerson, kancelar pariškog sveučilišta, pisac ras- 
prave o različitim napastima Sotone, opisuje, između 
ostaloga, slijedeća lukavstva: poticati djela previše 
teška, da uzrokuje umor. Navoditi da se izgovori mno- 
štvo molitava, da se pobudi neprijatnost, odbojnost; da 
se uzrokuje oholost, na štetu staleške dužnosti. Sotona 
potiče, također, da se prekine činiti dobro, pod izlikom 
skromnosti i poniznosti. Pobuđuje srdžbu drugoga pod 
izlikom bratske opomene. (Cite par Egon von Peter- 
sdorff, Daemonologie, T. 2, p. 98, Cristiana Verlag, 
Stein am Rhein, Suisse, 1982). 

Kakve li stvarnosti u analizi ljudskog srca i luka- 
vosti Sotone ! Sugestije Sotone, zavodljivosti đavolske; 
Sveti Toma Akvinski izriče to u pravilu: Drugo je što 
Sotona podmuklo nudi, a drugo je potajna svrha, koju 
on želi postići ! 

Što Sotona nudi? Grozničavu djelatnost i zaposle- 
nost, mnoštvo molitava, krivu poniznost, društveni 
angažman, društveno zalaganje, pobožnost posve čuv- 
stvenu. Svrha? Umaranje, uništenje duhovnog života, 
formalizam, rak pobožnosti, prividnost skromnosti i 
čednosti, potajno poticanje na oholost, ljubav bližnje- 
ga bez ljubavi prema Bogu, pobožnost bez dogmatskog 
temelja, malodušje tjeskobno i koje uzrokuje nemoć. 

Teškoće pri otkrivanju Sotone 

U svojoj studiji Sv. Ivana, od Križa o demonologiji, 
P. Nilo di San Brocardo iznosi da su najčešće riječi, 
koje svetac upotrebljava, jesu prevariti i prevara, kad 

govori o djelovanju Sotone, Svetac piše: »Sotona, 
Đavao znade se preobraziti, znade se prikrivati, pre- 
tvarati, maskirati, izdavati se drukčije nego što u stva- 
ri jest, širiti zablude, širiti laži. Jednom riječju: Sotona 
znade varati. A sve to zbog svrhe, koju je naumio posti- 
ći: Duhovnu štetu nanijeti duši ! Da bi dušu udaljio od 
sigurnog puta vjere, Sotona je vješt da se vješto uvuče 
poput lisice. Ima sposobnost za lukavost i pretvaranje« 
(Sanjuanistica, Rome, 1943, pp. 176-177). 

Sveti Naučitelj iznosi usporedbu između tri nepri- 
jatelja duše: svijet, Sotona i tijelo. »Svijet je' lakše 
pobijediti, Sotonu je najteže otkriti, tijelo je najtvrdo- 
kornije od sviju, njegove upornosti traju tako dugo, 
dok je stari čovjek u nama« (Les precautions, Oeuvres 
completes Le Cerf, Pariš, 1990, p. 299). 

»Napasti i lukavosti Demona su žešće, i teže da se 
pobijede, teže su da se mognu otkriti, nego napasti svi- 
jeta i tijela...« (Cantique spirituel B, Strophe 3, n. 9. 
Oeuvres completes, Le Cerf, p. J.239). 

Sveti Ivan od Križa veli: »Nema ljudske sile, koja 
bi se mogla uspoređivati sa sotonskom. Jedino Božja 
sila u stanju je sotonsku svladati, jedino Božansko svi- 
jetlo u stanju je raspoznati sotonske lukavosti i splet- 
ke« (1. c.). 

Sama ljudska oštroumnost nije dostatna da ras- 
krinka, da otkrije Sotonu. Sama ljudska snaga nije 
dostatna da Sotonu suzbije i odbije. Zato je prije svega 
potrebna krepost vjere! »Dušu osnaženu, ojačanu vje- 
rom Sotona nije u stanju zarobiti, jer vjera ima veću 
moć nego ostale kreposti, protiv Sotone, najjača i naj- 
vještija od svih drugih (Sv. Ivan od Križa: La Nuit 
obscure, L. 2, chap. 21, n.3). 


USTROJ NAPASTI 

Belgijski kardinal L. J. Suenens prigovara, kako je 
slaba vjera suvremenih kršćana u pogledu postojanja 
Demona. On piše: »Treba priznati da među današnjim 
kršćanima ima neznanja o opstojnosti i djelovanju 
Demona. Sotona, da li je bajka ili je stvarnost? Radi li 
se o utvarama? Da li je Sotona jednostavno simbolična 
personifikacija. Zla, rđava uspomena na vrijeme 
zastarjelo, prije razvijene znanosti u svijetu?« 

»Priličan broj kršćana drži, da je Sotona mit, baj- 
ka. Oni kršćani, koji prihvaćaju stvarnost opstojanja i 
djelovanja Sotone, osjećaju se kao da im je zabranjeno 
i da je neprilično govoriti o Demonu zbog straha da ne 
bi izgledali zaostali, da ne poznaju napredak suvreme- 
ne znanosti. 

»Kateheza, vjerska pouka, propovijed, teološka 
nauka na sveučilištima ili u sjemeništima izbjegavaju 
općenito taj predmet. Tamo gdje se raspravlja o opstoj- 
nosti Demona, mnogo se ne govori o djelovanju Sotone 
ni o njegovu utjecaju u svijetu. Demon je uspio da ga 
drže za nesuvremena: to je vrhunac podmuklosti.« 

»U tim okolnostima, treba hrabrosti kršćaninu u 
današnje vrijeme, da se suprostavi lakoj ironiji, pods- 
mjehu, podrugivanju svojih suvremenika.« 

»Više nego ikad, kršćanin je pozvan da ima pou- 
zdanja u Crkvu, da se dadne voditi od Majke Crkve...« 
(Cardinal L. J. Suenens, Renouveau et puissances des 
tenebres, »Les cahiers du Renouveau, IV e Document de 
Malines, 4, les cahiers du renouveau, 1982, p. 10). 

Prikazivanje Sotone i Sotonina djelovanja može 
izgledati tamno. Možda bi bilo još tamnije, ako bi se 

iznijeli pogledi kršćana koji vjeruju u opstojanje 
Đavla, toliko su različiti... Opstojanje Sotone DA! 
Neposredna opasnost za sve i svakoga, NE ! 

Međutim, Crkva naučava, svi i svaki pojedini, svi 
mogu biti predmet na koji će jurišati Sotona, kao što 
svi i svaki pojedini mogu koristiti pratnju Anđela 
čuvara. Važno je za kršćane držati se vjerske nauke. 

Sotona u našem svagdašnjem životu 

Kad Crkva utorkom navečer u službenoj molitvi 
na kraju dana pozivlje sa Sv. Petrom ljude na budnost, 
na trijeznost i na molitvu, zbog neprijatelja, koji tuma- 
ra oko njih, ričući kao lav, tražeći koga bi progutao, 
misli na svu svoju djecu ! ... (Cf 1 Pet 5,8). Kad sa Sve- 
tim Pavlom... (Cf Ef 6, 12), Drugi Vat. Sabor podsjeća 
vjernike, da uz tijelo i krv, trebaju se boriti i sa silama 
tame, opominje time sve sinove Crkva (Lumen gen- 
tium, n. 35). 

Kako se, dakle, ti sotonski napadaji ostvaruju u 
životu svakoga dana? To je važno pitanje, koje zaslu- 
žuje da bude razjašnjeno. Dakle, ako prelistate kršćan- 
ske publikacije, kršćanski tisak (knjige, povremene 
časopise, mjesečnike), koji pišu o Đavlu, ustanovit ćete 
vrlo često, na Vaše iznenađenje, da pisci raspravljaju o 
svemu, osim o konkretnom djelovanju Đavla u svagda- 
njem ljudskom životu. Na mjestu je primjedba kardi- 
nala Suenens-a: »Tamo, gdje se raspravlja o opstojanju 
Demona, ne raspravlja se o sotonskom djelovanju...« 

Teolozi će Vam učeno govoriti o Demonima u sta- 
rom Istoku, u grčkoj i latinskoj starini. Opisivat će 
mjesto Demona u misli i običajima Srednjeg vijeka. 
Napokon, iznosit će demonologiju Otaca, crkvenih 
Naučitelja i modernih teologa. Ali, ti mudraci malo će 
Vam ili nimalo govoriti, što bi Vama bilo najvažnije 
znati, kao stvorenjima, koji su na putu prema vječno- 
sti: o jakom utjecaju Demona svakog dana u Vašem 
životu. 

Šta mi koriste istraživanja i spekulacije, teoretsko 
proučavanje, ako ne znam objavljene istine, koje je 
sam Bog objavio o strašnim bićima koja stalno oblijeću 


oko mene, da me odvrate od pravnog puta i da me 
udalje od Boga? 

Sigurno je korisno da nam se govori o različitim 
utjecajima Sotone, utjecajima, koji dovode sve do 
pomamnog napastovanja i do opsjednuća, kao što je 
korisno poučiti vjernike o različitim načinima istjeri- 
vanja đavla, o velikom egsorcizmu, istjerivanju Soto- 
ne, koji je rezerviran, pridržan biskupu i njegovim 
delegatima. 

Također je spasonosno poučiti vjernike preko 
životopisa, o načinima i vještinama, koje su Demoni 
sposobni izvoditi protiv Božjih prijatelja, kao što su 
Sv. Franjo Asiški, Sv. Pavao od križa, utemeljitelj 
pasionista, Sv. Župnik Arški, Don Bosco, te Padre Pijo 
de Pietralcina, stigmanizirani kapucin iz Italije. Ovi 
veliki Božji prijatelji i sluge iznijet će iz svog života 
mnoge sotonske spletke i napastovanja, koja su sami 
iskusili, te o nevjerojatnim zlostavljanjima što su ih 
podnosili za svoj duhovni napredak. 

Ali još je korisnije i spasonosnije upoznati prije 
svega i ponašanje, lukavštine, prevare Sotone prema 
vjernicima uopće. 

Jedino Bog može obuzdati Sotonu 

Dakle, poučeni po Objavi Božjoj i potpomognuti 
po svetoj filozofiji, Crkva nas uči, da Demon ima moć 
nada mnom. Ta moć može za mene biti fatalna, kobna 
i sudbonosna. Ako ne može direktno pogoditi moj 
razum i moju volju, potpuno duhovne sposobnosti, 
koje su pristupačne jedino Bogu, Sotona, Đavao, 
neprijatelj Boga i čovjeka, svojim moćima može potak- 
nuti moja vanjska osjetila, kao što su vid, opip, sluh, te 
moja unutarnja osjetila, kao što su memorija, pamće- 
nje, fantazija, mašta, i imaginaciju. Osim Boga jedino- 
ga, nikakva ljudska moć nije u stanju zapriječiti Soto- 
nu da djeluje, na primjer, na moj vid i na moju maštu. 

Nikakav zid, nikakva blindirana vrata, nikakav 
čuvar tijela nije u stanju zapriječiti utjecaj Sotone na 
memoriju ili na fantaziju čovjekovu. Ni najstroža ogra- 
da strogog karmela, nije u stanju zapriječiti Demona 

da preskoči zidove ili zapreke, da ne bi preko kojeka- 
kvih slika bacio u dušu neke redovnice nesigurnost za 
njezino zvanje i poticao je da izađe iz samostanske 
zajednice. Bilo kako savjesna majka obitelji u svojoj 
dužnosti odgojitelj skoj, ona nije u stanju zapriječiti 
Đavla da ne bi mogao pokazivati u mašti njezine djece 
izazivajuće uzbudljive slike. Bez obzira kako bio auto- 
ritet svećenika i kako god izgledala upadna njegova 
svetost, on nije u stanju sačuvati se od napadaja, vrlo 
podmuklih napadaja Sotone na njegovu memoriju i 
fantaziju. 

Ukratko, reći će Sv. Župnik Arški, nema na zemlji 
mjesta, na kojemu bi mogli izbjeći ratu, koji protiv nas 
vodi Sotona preko naše memorije i mašte: »Svuda 
ćemo naći Sotonu i svuda će Sotona tražiti, da nam 
otme nebo, ali posvuda i uvijek mi možemo biti 
pobjednici«. 

Jedan suvremeni učitelj duhovnog života, isusovac 
Joseph de Guibert, ovako opisuje snagu i u isto vrijeme 
granice snage i moći Sotone na našu uzbudljivost i 
osjećajnost i na našu imaginaciju, na našu fantaziju: 
»Vanjska sugestija, vanjska pobuda Sotone samo će 
indirektno dosegnuti ove sposobnosti preko osjetila, 
preko usmene riječi ili pisane riječi, ili po različitim 
senzacijama, osjetilima: preko vida, preko opipa... iza- 
zvanih u nama i potičući u našoj duši slike i čuvstva. 
Demoni ne mogu djelovati direktno, neposredno, osim 
preko naše osjećajnosti i naše imaginacije, naše fanta- 
zije. Dakle Demoni mogu pobuditi u nama slike, te 
tako nam sugerirati misli, poticati pokrete naše uzbud- 
ljivosti, te neizravno na našu volju, ali ne mogu nikad 
direktno utjecati na naše duhovne sposobnosti. Demo- 
ni mogu ipak što ne mogu ljudi neposredno utjecati na 
naša nutarnja osjetila, na našu imaginaciju, na našu 
fantaziju, na našu osjećajnost i najdublje organske 
reakcije našeg tijela. Tu je vlastito polje njihove napa- 
sničke djelatnosti. Pobuđivat će misli zlih veza, izazi- 
vati bestemeljne strahove, neuredne pokrete, itd« (Le- 
gons de theologie spituelle legon 23, nouvelle edition, 
1955, t. 1, pp. 281-282). 


Moć i nemoć zlih duhova, Demona ! Oni mogu dje- 
lovati na naš psihizam afektivnih pokreta i na stra- 
stveni zanos, kao što ni jedan psiholog nije u stanju 
uzrokovati. U isto vrijeme, demoni su na lancu, koji 
drži Bog, koji »ravna svim stvarima za pravo dobro 
onih, koji njega ljube«. 

Moć i utjecaj Sotone na naše nutarnje sensibilne 
sposobnosti (kao što su memorija, imaginacija, fanta- 
zija) može ići tako daleko da paralizira djelovanje 
našeg razuma i naše volje. Dakle, to je pomamno napa- 
stovanje, te u ekstremnim slučajevima, đavolsko 
opsjednuće. 

Većina nevolja probija se tim putem 

Odlučujući moment: prosvijetljena savjest pre- 
poznaje sugestije Đavla i uspijeva prepoznati sotoninu 
opakost. Volja se nalazi, dakle, u dilemi: prihvatiti zlo, 
što ga Sotona nadahnjuje, ili ga odbiti. Volja se može 
suprostaviti. To je neuspjeh za Sotonu. Ako volja pri- 
hvati zlu sugestiju, to je prva pobjeda za Sotonu. Dru- 
ge će pobjede uslijediti, jer jedanput prihvaćena soton- 
ska zamka, opasna slika, nezasitnost, dovesti će do 
smrtnih opasnosti. 

Tako, eto, psihološka savjest čovjekova može 
postati polje najstrahovitijeg rata, dvoboja! 

Možda više nego ijedan drugi duhovni učitelj, Sv. 
Ivan od Križa, rasvjetljuje dramatičnu oznaku opcije, 
izbora, kojega je duh čovjekov pozvan da prihvati pred 
predmetima, pruženima po imaginaciji, po fantaziji. 
Biti gospodar svoje senzibilnosti, osjećajnosti, i napose 
imati savršenu kontrolu nad svojom maštom, znači 
čuvati »vrata i ulaz duše« (Cf. La Montee du Carmel, L. 
II. chap. VI; L. III. chap. IV). To znači neuspjeh za Zlo- 
duha. 

Sveti Ivan od Križa opisuje moć i utjecaj Demona 
na memoriju i fantaziju, te preko toga na duh čovjekov 
i na njegovo vladanje. Po memoriji i fantaziji Demon 
može imati velik utjecaj na dušu, veli Sv. Ivan od Kri- 
ža. Može navesti dušu na oholost, škrtost, zavist, 
srdžbu, itd. Može čovjeka zavesti na mržnju, na samo- 

ljublje, na taštinu, i prevariti ga na tisuće načina. Osim 
toga, može predočiti stvari fantaziji tako da mogu 
izgledati istinite, a u stvari su neistinite, a neistinite, 
koje su istinite. Najveći dio zla, što Demon uzrokuje 
duši, najviše zabluda, za koje se zauzme, prodiru u 
dušu kroz svijest i govor memorije« (La Montee du 
Carmel, L. III, chap. IV). 

Upamtimo: Najviše zla i najviše zabluda... To zna- 
či da se demonske snage razjaruju osobito, ne u rijet- 
kim opsjednutim od Sotone, nego u glavi i u srcu bilo 
kojeg čovjeka... Demon traži neprestano da uđe u 
memoriju i fantaziju ljudi, da preko toga sredstva 
potakne na mržnju i laž. Na kugli zemaljskoj, legije 
Demona stalno su na djelu, u memoriji i fantaziji ljudi, 
da odvrate od Boga. Tu je pravi rat na kugli zemalj- 
skoj, istina, nevidljiv, ali ipak stvaran rat! 

Sotonski utjecaj širi se kao ubitačni plin 

Jedan teolog, karmelićanin, Lucien-Marie de 
Saint Joseph, osvrće se na demonologiju Sv. Ivana od 
Križa, pa kaže: »Svetac znade, da je Demon najjači 
neprijatelj i najveći podmuklac-zavodnik čovjeka« 
(Nuit obscure, L. II., chap. XXI), da ga je vrlo teško 
otkriti i prozreti (Precaution). S posebnom vještinom, 
taj Zloduh koristi svijet i tijelo, kao s dvojicom najvjer- 
nijih pomoćnika (Cantique spirituel, str. III, verset V). 
Svetac se ne boji reći da Demon uzrokuje i izvršuje 
ruševine kod velikog broja redovnika na putu savršen- 
stva (Precaution). Sigurno, ne da ih upropasti zauvijek, 
ali im ne da ostvariti ideal svetosti... Jedino Božanska 
sila u stanju je pobijediti ga, i sila Božanskog svjetla u 
stanju je otkriti njegove spletke i njegovo rovarenje, 
što čini preko fantazije i memorije (Satan, Desclće De 
Brouwer, 1948, pp. 96-97). 

Dominikanac Sertillanges razlaže analogne 
refleksije, slična razmišljanja: »Đavao se služi našim 
sklonostima i stvarima, koje nas zavode... Njegov utje- 
caj širi se kao otrovni, ubitačni plin, koji se udiše bez 
znanja« (Citć par le pere Bertone, SJ, pp. 20-21). 


Zato su sveci pribjegavali ascezi, molitvi i postu ■ 
svladavali su fantaziju, kontrolirali momoriju. Nisu 
dopuštali, da ih fantazija zaslijepi i zavede. Mislili su 
na vječnost! Jedna žigica dosta je da zapali šumu! 
Jedna opasna slika može slomiti čovjeka i dovesti ga do 
velikog zla i propasti. Sotona to dobro znade. 

USTUK - PROTULIJEK 


Drugi Vat. Sabor tvrdi kako Bog bijaše odlučio ući 
u povijest ljudi na nov i definitivan način, šaljući svoga 
Sina da primi naše tijelo, da bi napokon izbavio ljude 
iz carstva tame i od Sotone. (Cf Kol 1, 13; Dj 10, 38) 
i da se po Kristu s Bogom pomiri svijet«. »Ovo sve dola- 
zi od Boga, koji nas je po Kristu pomirio sa Sobom i 
povjerio nam službu pomirenja, kao što je sigurno da 
Bog bijaše onaj, koji je u Kristu pomirio svijet sa 
sobom, koji nije uračunao ljudima njihovih prekršaja i 
koji je stavio u nas riječ pomirenja« (Cf 2 Kor 5, 19, Ad 
gentes, n. 3). 

A ipak, ako promatramo svijet, zar nam ne izgleda 
da Krist nije uspio u svom nacrtu da istrgne ljude iz 
carstva Sotone? Zar Sotona ne nastavlja svoje rušilač- 
ko djelo i u naše vrijeme kao i prije dolaska Kristova? 
Zar nije Sotona još uvijek »knez ovoga svijeta?« 

Šta treba odgovoriti na taj teški prigovor? Poslu- 
šajmo Sv. Tomu Akvinskog. Toma reče ovo: »Bog 
dopušta Demonu da napastuje neke osobe u određeno 
vrijeme i na određenim mjestima prema nama skrive- 
nom Božjem nacrtu, prema Božjoj prosudbi. Međutim, 
uvijek, zahvaljujući Muci Kristovoj, ljudi traže jedan 
pripravljen lijek da se zaštite od zasjeda Demona. No, 
neki zanemaruju upotrebljavati lijek, a to ništa ne 
umanjuje djelotvornosti Muke Kristove (Cf Somme 
theologique, III. q. 49, a. 2 ad 3). 

Na raspolaganju svima 

Lijek bezuvjetno uspješan, a to je milost Kristova, 
koja se pruža ljudima po Muci Kristovoj: milost je tu 

na raspolaganje svim ljudima, ali, u stvari, svi je ne 
iskorišćuju, bilo da za nju ne znaju, bilo da je zanema- 
ruju. 

Planinari mogu u planinskom kraju, koji im nije 
poznat, umrijeti od žeđi, a blizu im je stotinjak metara 
izvor vode. Izvor je blizu, ali njima nije poznat. Krivnja 
nije na izvoru. Riječ Božja tvrdi: Krist nudi svim ljudi- 
ma, bez izuzetka, iz čiste ljubavi, bujicu svoje milosti, 
moćno oružje protiv Sotone: »O vi svi, koji ste žedni, 
dođite na vodu, pa i ako nemate novca, dođite!« 
(Iz 55, 1). 

Ali mnogi ne znaju za izvor... i izlažu se opasnosti 
da izgube život. Onaj, kojega Krist naziva neprijate- 
ljem, čini sve da udalji čovjeka od toga izvora i da 
čovjeka odvoji od Božje milosti. 


BOG ISKORIŠĆUJE NA DOBRO ZLOĆU DEMONA 

Sveti Ivan Zlatousti, crkveni Otac, biskup cari- 
gradski, potrudio se da razjasni svojim vjernicima ulo- 
gu Sotone u životu Crkve. Govorio je svojim vjernici- 
ma: »Ako Vas tko upita, zašto je dopustio Bog da Soto- 
na djeluje u svijetu, nakon pobune, odgovorite mu: 
»Bog je to dopustio, jer, daleko od toga da bi naškodio 
ljudima, koji paze i bdiju, jer im Demon može biti od 
koristi. Sigurno ne po svojoj volji, koja je pokvarena, 
nego po hrabrom suprotstavljanju onih, koji čine da 
okrenu sotonsku zloću u svoju korist« (Troisieme 
homelie sur les demons). 

U čemu se sastoji »hrabro suprostavljanje« koje 
znade pretvoriti opasnost pada i grijeha za duhovni 
napredak. Sigurno, Demon navodi na zlo i to vrlo često 
pod prividnostima dobra. Ali, čovjek vjeran Bogu 
energično reagira, hrabro se odupire. Odbija pruženu 
ruku i sotonsku obmanu iskorišćuje za napredak u 
dobru. 

Demon sugerira i navodi na neumjerenost, a 
kršćanin, koji pazi i bdije, odupire se iz ljubavi prema 
Bogu, za svoje spasenje. Tako napast postaje prilika, 
prigoda za djelo, koje je Bogu drago i čovjeku spasono- 
sno. 

Pod izlikom da treba upoznati naše vrijeme, Soto- 
na može sugerirati mladoj kršćanki gledanje filma, 
koji je bestidan, ili čitanje knjige, koja je napisana 
podmuklo kao dobra, a inače je protuvjerska, knjiga o 
kojoj sav svijet govori«. Reagirat će na to napastovanje 
energičnom vjerom i reći NE takvom filmu i NE takvoj 
knjizi, i tako će se njezina privrženost Bogu produblji- 
vati. 

Tako, bez znanja i protiv svoje volje, Napasnik 
može pridonositi indirektno učvršćenju dobra onima, 
koje je htio zavesti na zlo. 

Dobročinitelji i protiv svoje volje 

Teolog Maurizo Flick, isusovac, tumači tako pri- 
nos Sotone za duhovni napredak Božjih prijatelja: »Iz 
mržnje protiv Boga i iz zlobe prema ljudima, Demoni 
nastoje na svaki način nanijeti štetu. Napastujući lju- 
de, pobunjeni Anđeli daju im priliku da povećaju svoje 
zasluge i duhovno rastu i napreduju. Tako Demoni, 
koji ne bi htjeli sudjelovati s Bogom u izgradnji 
Mističnog, Tajanstvenog Tijela, na njemu sudjeluju 
protiv svoje volje« (II Creatore, Florence, 1964, p. 688). 

Pobunjeni Anđeli kao dobročinitelji čovjeka u 
hodu prema vječnosti, to je značajno. Sveti Toma 
Akvinski dotiče se toga problema u svojoj raspravi o 
ljubavi u »Somme theologique«. Tu se svetac pita, ako 
Demoni pridonose indirektno dobru ljudi dobročin- 
stvima mimo svoje volje, nemaju li pravo na našu sim- 
patiju. Odgovor je jasan: »Korist, koja nam dolazi od 
Demona protiv njihove volje, dolazi od odredbe Božje 
Providnosti. Zato smo dužni pokazivati prijateljstvo 
prema Bogu, a ne prema Demonima. Bog okreće soton- 
ske zle namjere u našu korist« (Somme theologiaue II 
II ae , q. 25, a 11 ad 3). 

Jednom riječju »nakana Demona jest da upropasti 
duše, dok je nakana Božja da ih spasi«, veli Sv. Toma 
Akvinski (Somme theologique, I. q. 114. a. 1 ad 1). 

Sveti Ivan Zlatousti izražava se na sličan način: 
»Đavao postaje uzrok čovjekova spasenja, ne po svojoj 
nakani, nego po Božjoj Providnosti« (Deuxieme 
homelie sur les demon s). 


MI SMO JAČI 

Nekoliko sedmica nakon jakog tumačenja Pape 
Pavla VI. o djelovanju Demona u suvremenom svijetu i 
u Crkvi, L’Osservatore Romano objavio je izbor člana- 
ka o demonologiji (17 decembre 1972). Jedan od surad- 
nika, profesor Seattle, ukratko je razložio ovako svoju 
misao: »Ako Sotona svojom podlošću i podmuklošću, 
lukavošću i svojom snagom premašuje granice ljudske 
naravi, nema nikakve snage nad Kristom, našim bra- 
tom i našim Gospodinom i Spasiteljem. Nema je ni nad 
nama, ako ostanemo sjedinjeni s Kristom«. 

Učitelji duhovnog života govore u vezi s tim: slabi- 
ji od Sotone po našim prirodnim silama, ipak smo od 
njega sigurno jači, superiorniji, ukoliko ostanemo 
povezani s Kristom. »Duša, koja je sjedinjena s Bogom, 
tvrdi Sv. Ivan od Križa, zadaje Sotoni strah kao što mu 
zadaje i sam Bog« (Propos de lumiere et d’amour, n. 
128 ). 

Sveta Terezi ja Avilska tvrdi da, sjedinjena s 
Bogom, ne boji se Sotone više nego od muhe i mrava 
(Cf. Vie, chap. 25, 20). 

Dakle, tako je Demon prikazan kao ričući lav od 
Svetog Petra (1 Pet 5,8) i kao bezazlena muha od Sv. 
Terezije Avilske. Nije li to kontradikcija? Razvoj 
kršćanske misli, koji demitizira Đavla i koji se oprašta 
od njega, prema naslovu jedne brošure (Abschied vom 
Teufel) nije li ipak protivurječje? Pisac bijaše predmet 
upozorenja od Svetog Oficija, koji ga je podsjetio na 
dokumente crkvenog Učiteljstva o postojanju Demona. 

Dakle, nema tu kontradikcije. Tu su dva aspekta, 
dva pogleda koja se nadopunjuju. Đavao izgleda, poput 
Goliata, kako su ga gledali Izraelci, a David ga je druk- 
čije gledao, uzdajući se u Boga. Gigant može izgledati 
kao krvoločni lav, a u stvari je poput neopasne muhe ! 

KRIST JE POBJEDNIK NAD SOTONOM 

»Promatrajući svijet bez pesimizma, u istini, vidim 
snage tame da u svijetu dominiraju, vladaju, da su 
pobjedničke, i da sve ugrožavaju...« Tako se nedavno 
izjasnio, pri kraju života, jedan suvremeni učitelj 
duhovnog života, sluga Božji, Marie-Eugene de T 
Enfant: Jesus, karmelićanin Dodao je da ne treba svu- 
da vidjeti Đavla, ali treba znati da je Đavao, Sotona tu 
i da djeluje. Neprijatelj je na mjestu i to negirati, nije- 
kati, znači izložiti se njegovim napadajima! Opomena 
Sv. Petra na mjestu je i vrijedit će za sva vremena ! 

Znači li to, da svi grijesi imaju početak od napa- 
stovanja Sotone, i da je Sotona odgovoran za sva zla u 
suvremenom svijetu? 

Sveti Toma Akvinski protivi se tako jednostavnom 
mišljenju. Čovjek, ranjen izvornim grijehom, može i 
sam skliznuti prema zlu i učiniti zlo bez vanjskog utje- 
caja. U tom smislu, ne mogu se Sotoni pripisivati svi 
grijesi, koji se počinjaju na zemlji. Naprotiv, sklonost 
čovjeka na zlo potječe od izvornog grijeha. U tom smi- 
slu može se reći da je Sotona indirektno, neposredno 
kao izvor svih grijeha (Cf. Somme theologique, I. II, 
80). 


Sporedno mjesto 

Podsjećati na ove istine, tj. da demonologija tre- 
ba zauzeti u katoličkoj nauci mjesto, ali ne centralno, 
ne glavno, nego u nekom smislu »sporedno«, prema 
izrazu Pape Ivana Pavla VI. Riječ je u središtu svemi- 
ra... sve su stvari stvorene od Boga (Kol 1,16). Također, 

istina, koja dodiruje opstanak i djelovanje Anđela (do- 
brih i zlih) nije glavni sadržaj Riječi Božje« (Audience 
publique, 9. aout 1986). 

O svojoj studiji o demonologiji Sv. Ivana od Križa, 
karmelićanin Nilo ističe da treba rezervirati dio najbo- 
ljih energija naših briga za stvari, koje direktno djeluju 
na naše posvećenje: očinska i milosrdna ljubav Božja, 
naše sjedinjenje s Kristom, našim Vođom i našim 
Posrednikom, učestvovanje Duha Svetoga po milosti, 
krepostima i darovima, nastanjenost Presvetog Troj- 
stva u duši pravednika. Intervencija Majke Božje u 
aplikaciji plodova Otkupljenja, zaštita Anđela i posre- 
dovanje svetaca« (Sanjuanistica, pp. 135-136). 

Kako suditi o fenomenima vjerojatno dijabolič- 
kim, neobičnim đavolskim pojavama? »Mi smo tu u 
domeni, na području tame, gdje nam treba najveća 
razboritost. Ne izbjegava se pitanje: što je ono, što se 
odnosi na psihizam svakoga, što je točno demonski 
utjecaj. Nemamo sigurne i odlučne kriterije, pouzdane 
znakove. Sve što možemo reći, jest da nije pametno 
prihvatiti ih sve kao đavolske manifestacije - to je 
napast nadnaravnog tipa - ali nije razumno ni odbaci- 
vati ih sve kao histerični fenomen ili kao halucinaciju 
- to je napast racionalističkog tipa« (Cardinal J. L. 
Suenens, Renouveau et Puissances des tenebres, p. 41) 

Posebno pitanje se postavlja, mnogo važnije za 
većinu kršćana (kao što smo mi) : kako se osigurati pro- 
tiv zasjeda i lukavosti Demona, za koje nam Sv. Petar 
tvrdi da su opasne? Jer, što je glavno, nisu toliko spe- 
kulacije i hipoteze demonološke, nego spoznaja našaih 
konkretnih mogućnosti obrane. Radi se o našim odno- 
sima s Bogom i s ljudima, kao i o našoj vječnosti. 

Dakle, sve što jača naš duhovni život - molitva, 
sakramenti i sakramentali, blagoslovine, askeza, raz- 
matranje i kontemplacija, praktični rad u duhu vjere i 
ljubavi - sve te aktivnosti pridonose za jačanje naših 
duhovnih struktura i da nas očuva od napadaja i luka- 
vosti Sotone. 

Sveti Toma Akvinski ističe posebno ulogu Euhari- 
stije i sa Sv. Ivanom Zlatoustim, primjećuje da »kad 
odlazimo od Svetog Stola, od Oltara, mi smo kao 


vatreni lavovi, ojačani i strašni za Sotonu.« (Somme 
theologique, III, 79, 6 c). 

Zašto, ako ne, jer nakon Pričesti u sebi nosimo 
Krista, koji je pobjednik nad Sotonom?«, tumači domi- 
nikanac, stručnjak za Sveto Pismo, R. Garrigou-La- 
grange. 

Najstrahovitiji neprijatelj 

Sveti Ljudevit Marija Grignion de Monfort, vatre- 
nim jezikom opisuje izvanrednu moć Djevice Marije, 
Kristove Majke nad Sotonom: »Djevica Marija je naj- 
strašniji od neprijatelja, što ga Bog stvori protiv 
Đavla... Bog njoj dade, još dok ne bijaše ni rođena, toli- 
ku mržnju protiv prokletog neprijatelja Božjega, tako 
veliku sposobnost da uvidi zloću Sotone, te stare zmije, 
dade joj snagu da pobijedi, da obori i zgazi bezbožnog 
oholicu, te koje se Sotona boji više od svih Anđela i lju- 
di... Poput sile Božje, poput mržnje Božje... Sotona, 
oholica trpi neizmjerno, kad bude pobijeđen i kažnjen 
po maloj i poniznoj službenici Božjoj. Njezina poni- 
znost ga ponizi više nego sila Božja. Zatim jer Bog dade 
Mariji tako veliku snagu protiv Demona, da se Nje 
boje, priznaše svojim ustima opsjednuti...« (Traite de la 
vraie devotion, n. 52). 

Karmelićanin Marie-Eugene de V Enfant-Jesus, 
ističe snagu blagoslovina protiv sotonske sile i moći. 
Sveta Terezija Avilska služila se, između ostalih, 
posebno blagoslovljenom vodom. Evo šta kaže Svetica: 
»Više puta sam iskusila kako je blagoslovljena voda 
vrlo uspješno sredstvo da se otjera Sotona i sotonska 
vojska... Snaga blagoslovljene vode vrlo je velika. Kad 
bih god se poslužila blagoslovljenom vodom, iskusila 
bih posebnu utjehu i osjetnu pomoć. Tvrdim da to nije 
iluzija, nego istina. Osjetila bih nutarnju snagu u svo- 
joj duši, služeći se blagoslovljenom vodom...« (Vie, 
chap. XXXI). 

Sveta Terezija pripovijeda, kako bijaše oslobođe- 
na od napastovanja đavolskih: »Zamolila bih blago- 
slovljenu vodu, te sam poškropila na ono mjesto gdje 

bijaše Zloduh i Sotone bi nestalo. Muke bi nestalo, kao 
da je rukom odstranjena...« (Vie, chap. XXXI). 

Crkva, tumači Marie-Eugene de V Enfant-Jesus, u 
različitim molitvama, blagoslivljajući vodu, moli 
Boga, da vodi dadne moć, da »odstrani svu moć nepri- 
jatelja, da otjera toga mrskog neprijatelja sa svim bun- 
tovnim i palim anđelima, napasnicima... da iskorijeni 
njihov utjecaj i da odstrani otrovnu zmiju...« (Cf. 
ancien Rituel, benediction de 1’ eau). 

Netko se može svemu tome smijati, ali Sv. Tereziju 
Avilsku Papa Pavao VI. proglasio je Učiteljicom 
sveopće Crkve. Njezini savjeti vrijede i za ljude našeg 
vremena. 

Sveti Ivan od Križa govori kako se treba držati 
protiv Sotone i sotonske moći, kad napada na našu 
fantaziju: »Namjesto diskusije, raspravljanja sa Napa- 
snikom, pametnije je podići svoj duh prema Bogu 
činom vjere ili činom ljubavi. Sjedinjujući se s Bogom, 
Bog pomaže da duša napusti stvari zemaljske i da se 
predstavi pred Bogom i da se sjedini s Njim. Napasto- 
vanje neprijatelja bit će time uzaludno. Sotona tada 
bez uspjeha pokušava svoje napadaje...« (Cf Pere 
Marie-Eugene de V E. J., Je veux voir Dieu, p. 113). 

Duhovna radost, najbolji protulijek 

Sveti Franjo Asiški mnogo je trpio od Demona. 
Tomaso Celano njegov prvi biograf, veli, kako je Sv. 
Franjo svojoj braći preporučivao duhovnu radost kao 
protulijek, kao oružje protiv napastovanja Sotone. 
»Letizia spirituale« jest najsigurniji lijek protiv pod- 
muklosti i zamki neprijatelja. On piše: »Đavao se 
raduje, kad mu uspije slugama Božjim pokvariti radost 
duha« (Gal 5,22). Sotona nastoji baciti prašinu u 
savjest i zaprljati tako bezazlenost duha i čistoće živo- 
ta... Ako radost duha ispunja srce, uzalud će zmija 
nastojati ubaciti svoj smrtonosni otrov. Demoni ne 
mogu učiniti nikakvo zlo sluzi Kristovu, kad opaze da 
je u duhovnoj radosti. Ako je duh melankoličan, previ- 
še tužan i žalostan, dopusti tako da ga obuzme žalost 
ili se upusti u neozbiljne, lakoumne i površne stvari. 


Sv. Franjo je nastojao ostati uvijek u radosti srca i 
sačuvati trajno veselje. Izbjegavao je melankoliju kao 
najgore zlo... Uvijek je pribjegavao molitvi, da izbjegne 
mogućnost, da Sotona pobijedi (Cf Tommaso Celano, 
Seconde vie de saint Frangois d Assise, chap. 88, Fonti 
francescane, Padoue, pp. 654-655). 

Sveti Toma Akvinski piše da nam tri sredstva 
pomažu otjerati Sotonu napasnika: radost, veselje, 
žarka molitva, rad u duhu vjere.« Duhovna radost oru- 
žje je protiv Sotone. Slavljenje Boga snaga je, koja pri- 
donosi mnogo da se otjera Đavao«. Rad, zaposlenost, 
“udaljuje besposlicu, koja je zgodan teren za djelovanje 
Demona« (Cf. Commentaire des Psaumes, Ps 2, verset 
6 ). 

U borbi protiv Sotone, velika je važnost ostati u 
radosti duha. Svi su sveci pod vodstvom istoga Duha 
sačuvali duhovnu radost, jer Duh Sveti je neiscrpno 
vrelo duboke radosti. 

SOTONA POSEBNO NAPADA SVECE 


- veliki usuctviu nam je u svojim 

»D.ialozima« tekst o jakom napastovanju Sv. Benedik- 
ta. Bijaše to na brdu Subiaco, u jednoj špilji, koja se 
danas zove Sacro speco (sveta špilja), kamo danas 
cesto dolaze hodočasnici. 


Tako jaka napast... 

»Jednog dana, dok bijaše sam, Napasnik, ga počne 
jako napastovati. Mala crna ptica, koja se danas naziv- 
lje kos, lepršala je oko njegova lica, nastojeći stati na 
njegovo lice... On učini znak križa i crna ptica dade se 
u bijeg. Međutim, crna ptica dolazi ponovo i navodi ga 
na tjelesnu napast, kakvu nikad prije nije doživio, zli 
duh mu pred oči duše predstavlja nekakvu žensku i 
raspaljuje u njemu vatru požude tako da je pomišljao 
napustiti pusto mjesto, svoju špilju. Međutim, iznena- 
da osjeti pomoć s neba, osjeti Božju milost i smiri se. 
Ugledao je šikaru kopriva, skide odjeću i baci se u 
koprive. Koturao se po koprivama i sav postade izra- 
njen, ali nestade duševnih rana, jer je ugasio požudu u 
bolima...« 

Sv. Grgur Veliki dodaje: »Od tog časa, kako je 
^? vo . r ^° sv °ji m učenicima, nestade napasti požude« 
(Dialogues, livre II, chap. 2). 

Tako je otac zapadnog monahizma, napastovan od 
Đavla, postigao pobjedu činom herojske askeze. 

^'..^ v r ® ur Veliki iznosi, da ova pobjeda nad Soto- 
nom bijaše za Benedikta izvanredna pomoć, pa su 
mnogi ljudi, napuštajući taštinu svijeta i dolazili u 
školu samotnika iz Subiaco. 

Demon me nadahnjivao... 

Jedna mlada redovnica iz Francuske, 7. rujna 
1890. u Karmelu Lisieux, uočrsvoje profesije, iskusila 
je sotonsku napast. Ona piše: 

»Nastade bura u mojoj duši kao nikad prije... piše 
Terezija od Malog Isusa u svojoj knjizi »Povijest jedne 
duše«. ...Obavljajući Križni put, moje zvanje izgledalo 
mi je kao obmana... život u Karmelu izgledao mi je 
lijep, ali Demon mi je nadahnjivao uvjerenje, da to nije 
za me... da sam došla u samostan, u družbu, koja nije 
za mene... Moja tama bijaše tako velika, da sam pomi- 
slila kako nemam zvanja... Velika muka bijaše to za 
moju dušu... Svoj strah povjerila sam učiteljici sve u 
vezi s napašću i htjela sam otići u svijet radije nego 
ostati u Karmelu... Srećom, ona je jasno vidjela da sam 
u zabludi, te me smirila... Povjerila sam napast našoj 
majci, a ona se dala u smijeh i uspjela me smiriti« (Ma- 
nuscrits autobiographiques, A. Fol. 75 V e Fol 76 r )- 

Može se postaviti pitanje: Što bi bilo, da je, pod 
utjecajem lažnih sugestija Sotone, napustila zajednicu 
i svoje redovničko zvanje »najveća svetica modernih 
vremena?, što bi bilo da se vratila u svijet? Bila bi veli- 
ko osiromašenje za Crkvu i za svijet, da je Sotona uspio 
odvratiti »učiteljicu duhovnog djetinjstva«. To bi bila 
pobjeda neprijatelja Božjeg Kraljevstva! 

Da se Sotona znade prikriti u različitim okolnosti- 
ma, često su to iskusili sveci. Mislim ovdje na karmeli- 
ćanina Marie-Eugene (1894-1966), kojeg sam osobno 
poznavao. On je pred kanonizacijom. Veliki poznava- 
lac Svete Terezije od Djeteta Isusa, govorio je o njoj s 
velikim žarom. Jednog dana, dok je mladi redovnik 
držao duhovne vježbe u jednom francuskom Karmelu, 
javiše mu da bi jedna redovnica željela s njim razgova- 
rati u govornici. Otišao je u govornicu i nađe redovni- 
cu, sličnu Sv. Tereziji od Djeteta Isusa. Poče razgovor 
i ta redovnica poče iznositi za mene svake vrste kom- 
plimenata, pohvala, čestitki. Posebno me je hvalila kao 
dobrog propovjednika i rekla da ću postati velik pro- 
povjednik, itd«. Što je više ta osoba govorila, mladom 
karmelićaninu bivalo je sve mučnije, te joj napokon 


reče: »Sestro, dopustite mi da Vam postavim jedno 
pitanje: »Što je poniznost?« U taj čas nepoznata je 
redovnica iščezla. Marie-Eugene prepoznao je u njoj 
Demona. Jer, Đavao se boji poniznosti. Pod krinkom 
prikazao se kao da je Sveta Terezija iz Lisieux-a, kako 
bi lakše prevario poniznog redovnika da padne u grijeh 
oholosti. 

Nevjerojatno napastovanje Sotone 

Bijaše to godine 1862. Djelo Sv. Ivana Don Bosco u 
Torinu nalazilo se u velikom uzletu i izvanrednom 
uspjehu. Na početku mjeseca veljače, njegovi suradnici 
najedanput opaziše kako njihov utemeljitelj naglo pro- 
pada u pogledu zdravlja. Izgledao je blijed, zastrašen, 
preumoran, pa se vidjelo, da mu je potreban odmor. 

Nakon što ga upitaše subraća, šta je to s njim, da 
tako vidno propada, svetac im iznese uzrok svoje nevo- 
lje: 

- Vrlo sam izmrcvaren, jer ne mogu zaspati. Četi- 
ri-pet noćiju nikako zaspati... 

- Rekoše mu suradnici: nemojte previše raditi po 
noći, nego spavajte... 

- Nije do mene, što ne mogu zaspati, nego tu je 
netko, koji mi ne da zaspati protiv moje volje. 

Na traženje suradnika, Don Bosco im povjeri, 
kako svake noći već punih sedam dana njegova soba 
poprište je prave borbe. 

Zloduh je došao mučiti Don Bosca i ne da mu 
zaspati... Tek što bi zadrijemao, naglo ga je zaglušio 
neki grmeći glas. Vjetrina razdražena bi nastala, 
pustošila bi po sobi, tresla bi Don Bosca, razbacivala bi 
papire i knjige. 

Tih dana Don Bosco bijaše zaokupljen, ispravlja- 
jući netočnosti u jednoj popularnoj knjizi o Đavlu, pod 
naslovom: »Snaga Tame«. 

Ali to ne bijaše sve. U nekim noćima, tek što bi 
Don Bosco pokušao zaspati, naglo bi se probudio i opa- 
zio bi na vratima svoje sobe strašnu grdosiju, nakaznu 
spodobu, koja bi se približavala k njegovu krevetu, s 
namjerom, da se baci na nj. Događalo se također, da u 

punom snu, nevidljiva ruka vuče pokrivač s njegova 
kreveta. Ponekad bi tajnovita sila tresla svečevim kre- 
vetom. 

Suosjećajući sa svecem, jedan od subraće, Angelo 
Savio, predloži mu da spava u susjednoj sobi, blizu 
njegove. U slučaju nevolje, on bi ustao i došao u njego- 
vu drugu sobu. 

Slijedeće noći u ponoć, mladi Salezijanac naje- 
danput bi probuđen zbog velike buke i vike, kakvu pri- 
je nikad nije čuo. Prestrašen, dade se u bijeg, »iako 
bijaše čovjek vrlo hrabar«. 

Nakon nekoliko tjedana, sotonski napadaji na Don 
Bosca prestadoše. 

- Don Bosco reče svojim prijateljima: Vjerujte mi, 
da mi je netko pripovijedao sve, što sam vidio i čuo, 
sigurno ne bih povjerovao. 

Iznoseći pred mladima strašne noći, koje je proži- 
vio Don Bosco, jedan ga dječak prekide riječima: 

- Ja se ne bojim Đavla ! 

- Šuti, reče mu svetac potresnim glasom, glasom, 
koji je potresao one, koji su ga slušali. Šuti, ne govori 
tako ! Ti ne znaš što Đavao može učiniti, ako mu Bog 
dopusti. 

- Da, da, ako bih ja vidio Đavla, ja bih ga zgrabio 
za vrat... 

Ne govori ludosti, moj dragi. Ti bi umro od straha 
kad bi ugledao Sotonu. 

- Ali, ja bih se prekrižio, učinio bih na sebi znak 
Križa ! 

- To bi bilo od koristi samo za jedan čas... 

- Pa, kako ste ga Vi, Don Bosco, tjerali od sebe? 

- Don Bosco mu nije na to ništa odgovorio, nego 
mu je rekao: »Ono što je sigurno, jest to, da ne želim 
nikome da proživi strašne časove, koje sam ja proživio. 
Treba moliti Boga, da nikad ne dopusti našem velikom 
neprijatelju, da se poigra s nama na takav način« 
(Cf. G.B. Lemoyne, Vita di san Giovanni Bosco. Nou- 
velle edition, Turin, 1977, pp. 606-612). 

Što bi bilo, da se Don Bosco nije opirao Sotoni i 
njegovim zlostavljanjima, posebno molitvom i pouzda- 
njem u Božju milost? Da je napustio svoje apostolsko 

djelo? Nastala bi velika praznina u povijesti Crkve i u 
povijesti ljudskog društva... 

Anđeli svjetla iznose pobjedu nad anđelima tame 

Duhovni pisci tvrde da se Sotona nastoji oboriti 
posebno protiv Božjih prijatelja, koji su najodaniji, 
kao i na ljude i žene, koje se spremaju na posebno 
poslansto u Crkvi. 

Sigurno, Sveti Benedikt, Sv. Terezija od Malog 
Isusa i Sv. Ivan Don Bosco trebali su posebne milosti 
da 'mognu otjerati Sotonu prigodom napastovanja. 
Dakle, te milosti Bog im je obično davao po službi 
Anđela čuvara. Da borba između čovjeka i Sotone ne 
bude nejednaka, veli Sv. Toma Akvinski, Bog osigura- 
va svoju pomoć preko Anđela čuvara (Cf Somme theo- 
iogique, 114, 1 acl 2). 

To svjedoči Sv. Pismo. S jedne strane, evo upozo- 
renja Sv. Petra: »Budite trijezni i bdijte: vaš protivnik, 
Đavao, obilazi kao ričući lav, tražeći koga da proždere. 
Oduprite mu se jaki, čvrsti u vjeri, znajući da vaša bra- 
ća po svijetu podnose iste patnje« (1 Pet 5, 8-9). 

Zatim, evo tvrdnje Psalmista: »Neće te snaći 
nesreća, nevolja se neće prikučiti šatoru tvome. Jer 
Anđelima svojim zapovjedi da te čuvaju na svim puti- 
ma tvojim. Na rukama će te nositi, da se ne spotakneš 
o kamen. Nogom ćeš gaziti lava i ljuticu, zgazit ćeš 
lavicu i zmiju« (Ps 91, 10-13). 

Mnoge su zasjede i zamke, kojima nas Anđeli tame 
okružuju. Još je moćnija i snažnija pomoć od Anđela 
svjetla. 

Sirijski kralj Aram bijaše u ratu s Izraelom. Pro- 
rok Elisej, kojeg htjede uhvatiti, nalazio se u Dotanu. 
Aram posla tamo konje, kola i jaku vojsku, koja stiže 
po noći i opkoli grad. Sutradan, sluga proroka, čovjeka 
Božjega ustade, vrlo rano i izađe, te ugleda mnoštvo 
vojske oko grada s konjima i kolima. I reče Elizeju: 
»O, moj gospodaru! Šta ćemo činiti? Elizej odgovori: 
Ne boj se ! Oni, koji su s nama, brojniji su od ovih. Eli- 
zej se ovako pomoli: Bože, otvori mu oči, da vidi! Bog 

otvori oči sluge i on ugleda kako je brdo puno vatrenih 
konja i kola, koji su okruživali Elizeja« (Cf 2 Kr 6,12- 
17). 

- Gospodine Isuse, koji si pobijedio Sotonu svo- 
jom Mukom i Uskrsnućem, dostoj se raspršiti naš strah 
pred Zloduhom i njegovim legijama, i pomozi nam 
shvatiti, da »oni, koji su s nama, jači su od onih, koji su 
protiv nas«. 

Gospodine, dostoj se pomoći nam, da vidimo oči- 
ma vjere što ne možemo vidjeti tjelesnim očima: »Konji 
i vatrena kola«, nevidljiva su slika vojske nebeske, voj- 
ske Anđela svjetla, koja nas okružuje i čuva. 

Papa Pavao VI. tvrdio je: » Izgleda da se jedrio 
mimonaravno biće uvuklo u narod Bolji. Mimo - 
naravno biće dođe na svijet da donese nemir , da 
uništi plodove ekumenskog Sabora i da zasmete 
Crkvu kako bi zapjevala radosnu pjesmu, da je 
postala svjesna sama sebe«. 

To biće , zločesto , jest Đavao. On djeluje uspješni- 
je kad djeluje nezapaženo i kad se niječe njegova 
opstojnost. 

Također, Pavao VI. govorio je, kako je u naše vri- 
jeme velika potreba Crkve , »da se brani protiv 
zla , koga nazivi jemo Demon«. Da se produbljuje 
nauka o demonologiji u sjemeništima i u kućama 
vjerske formacije, te da se ljudi pouče katehezom , 
propovijedima, po tisku, tko je Sotona. Za Crkvu 
je potrebno da se brani. 

Pisac ove knjige nastojao je na jednostavan način 
i uvjerljivo iznijeti pravu nauku, Katoličke Crkve 
n Demonima. Držao se Sv. Pisma. Usmene preda- 
jo \ crkvenog Učiteljstva suvremenih. Papa i isku- 
stva svetaca. 

Nastojao je pokazati kako se Davao upliće u naš 
svagdanji život, kako djeluje na našu fantaziju i 
memoriju, nastojeći da se ne otkrije , da se ne pre- 
pozna njegova zločinačka djelatnost. 



